cyanic-selkie/wikianc huggingface dataset:
കനയ്യ കുമാർ
കനയ്യ കുമാർ (Kanhaiya Kumar, कन्हैया कुमार). കമ്മ്യൂണിസ്റ്റ് പാർട്ടി ഓഫ് ഇന്ത്യ (CPI)യുടെ നാഷണൽ എക്സിക്യൂട്ടീവ് അംഗവുംഓൾ ഇന്ത്യാ സ്റ്റുഡൻറ്സ് ഫെഡറേഷന്റെ(AISF)ന്റെ ഒരു നേതാവും ആയിരുന്നു. 2021-ൻ ഇദ്ദേഹം കോൺഗ്രസിൽ ചേർന്നു. 2016 ഫെബ്രുവരിയിൽ ഒരു വിദ്യാർത്ഥി റാലിയിൽ ഇന്ത്യാ വിരുദ്ധ മുദ്രാവാക്യങ്ങൾ മുഴക്കി എന്ന കുറ്റം ചുമത്തി ഡൽഹി പോലീസ് കനയ്യ കുമറിനെ അറസ്റ്റു ചെയ്തു. 2001-ലെ ഇന്ത്യൻ പാർലമെന്റ് ആക്രമണത്തിന്റെ മുഖ്യസൂത്രധാരനായ മുഹമ്മദ് അഫ്സൽ ഗുരുവിനെ 2013-ൽ തൂക്കിക്കൊന്നതിനെതിരേയും അഫ്സൽ ഗുരുവിന്റെ സ്മരണയ്ക്കു വേണ്ടിയുമായിരുന്നു ഈ റാലി സംഘടിപ്പിക്കപ്പെട്ടത്. കനയ്യയുടെ അറസ്റ്റ് പിന്നീട് വലിയൊരു രാഷ്ട്രീയവിവാദമായി മാറി. ജവഹർലാൽ നെഹ്രു യൂണിവേഴ്സിറ്റി സ്റ്റുഡന്റ്സ് യൂണിയന്റെ മുൻ പ്രസിഡന്റാണ്. 2021 സെപ്തംബർ 28 -ന് കനയ്യകുമാറും ജിഗ്നേഷ് മേവാനിയും ഇന്ത്യൻ നാഷണൽ കോൺഗ്രസിൽ ചേർന്നു.
ആദ്യകാലജീവിതവും രാഷ്ട്രീയവും
ബിഹാറിലെ ബെഗുസരായ് ജില്ലയിലെ ബിഹാട് ഗ്രാമത്തിൽ 1987 ജനുവരിയിൽ ആണ് കനയ്യ കുമാർ ജനിച്ചത്. കമ്മ്യൂണിസ്റ്റ് പാർട്ടി ഓഫ് ഇന്ത്യ (CPI) യ്ക്ക് സ്വാധീനമുള്ള തെഗ്ര അസംബ്ലി മണ്ഡലത്തിലാണ് ബിഹാട്. . ഒരേക്കറോളം കൃഷി ഭൂമി സ്വന്തമായുണ്ടെങ്കിലും കനയ്യായുടെ പിതാവ്, ജയ് ശങ്കർ സിംഹ്, പക്ഷാഘാതം വന്ന് ശരീരത്തിന്റെ ഇടതുവശം തളർന്ന് കിടപ്പിലാണ്. അമ്മ മീനാദേവി ഒരു അങ്കണവാടി ടീച്ചറാണ്. ആസ്സാമിൽ ഒരു സ്വകാര്യസ്ഥാപനത്തിൽ ജോലി ചെയ്യുന്ന ജ്യേഷ്ഠനും സിവിൽ സർവ്വീസിന് തയ്യാറെടുക്കുന്ന ഇളയസഹോദരനും കനയ്യകുമാറിനുണ്ട്. പാരമ്പര്യമായിത്തന്നെ സി പി ഐ അനുഭാവികളാണ് കനയ്യയുടെ കുടുംബം. കർഷകരുടെ അവകാശങ്ങൾക്കായി അച്ഛനും അമ്മയും പോരാടിയിട്ടുണ്ട്. ജമിന്ദാരി സമ്പ്രദായത്തിനെതിരെ നിലപാട് എടുക്കുന്നവരായിട്ടാണ് കനയ്യയുടെ അമ്മാവന്മാർ ആ ഗ്രാമത്തിൽ അറിയപ്പെടുന്നത്. .
2016 -ലെ രാജ്യദ്രോഹ ആരോപണം
2016 ഫെബ്രുവരി 12 -ന് രാജ്യദ്രോഹക്കുറ്റം ചുമത്തി ഡൽഹി പോലീസ് കനയ്യ കുമാറിനെ അറസ്റ്റ് ചെയ്തു. ഇന്ത്യൽ പീനൽ കോഡ് സെക്ഷൻ 124-എ (രാജ്യദ്രോഹം), 120-ബി (ക്രിമിനൽ ഗൂഢാലോചന), 34 എന്നീ വകുപ്പുകൾ ചുമത്തിയായിരുനു അറസ്റ്റ്. JNU -വിലെ ഡെമോക്രാറ്റിക് സ്റ്റുഡന്റ്സ് യൂണിയനിലെ ((DSU) കുറച്ച് മുൻ അംഗങ്ങൾ 2001-ലെ ഇന്ത്യൻ പാർലമെന്റ് ആക്രമണത്തിലെ പ്രതിയായ അഫ്സൽ ഗുരുവിനെ തൂക്കിക്കൊന്നതിനെതിരെ നടന്ന ഒരു ചടങ്ങിൽ പ്രസംഗിക്കവെ രാജ്യദ്രോഹപ്രസംഗം നടത്തിയെന്നായിരുന്നു ആരോപണം. ABVP -യും BJP യുടെ എം പി മഹേഷ് ഗിരിയുമായിരുന്നു പരാതിക്കാർ. പ്രസ്തുത ചടങ്ങിൽ താൻ പങ്കെടുത്തതായി കനയ്യകുമാർ സമ്മതിച്ചിട്ടുണ്ട് . എന്നാൽ രാജ്യവിരുദ്ധ മുദ്രാവാക്യങ്ങൾ ഒന്നും വിളിച്ചിട്ടില്ലെന്നും രാജ്യത്തിന്റെ അഖണ്ഡതയ്ക്കെതിരെ ഒന്നും പറഞ്ഞിട്ടില്ലെന്നും പറഞ്ഞു. "ആ പരിപാടിയിൽ നടന്ന ഒരു മുദ്രാവാക്യത്തിലും എനിക്ക് ഒരു പങ്കുമില്ല. ഇന്ത്യൻ ഭരണഘടനയിൽ എനിക്ക് പൂർണ്ണ വിശ്വാസമുണ്ട്, കൂടാതെ കാശ്മീർ ഇന്ത്യയുടെ ഒരു അവിഭാജ്യഘടകമാണെന്ന് ഞാൻ എന്നും പറഞ്ഞിട്ടുമുണ്ട്." എന്ന് ഒരു അഭിമുഖത്തിൽ കനയ്യ പറയുകയുണ്ടായി. ചോദ്യം ചെയ്യലിൽ രാജ്യദ്രോഹപരമായി താൻ ഒന്നും പറഞ്ഞിട്ടില്ലെന്ന് കനയ്യ ആവർത്തിക്കുകയുണ്ടായി.
തങ്ങളുടെ മകൻ RSS- ന്റെ ഹൈന്ദവരാഷ്ട്രീയത്തിന്റെ ഇരയാണെന്ന് കനയ്യകുമാറിന്റെ മാതാപിതാക്കൾ ആരോപിച്ചു.
കനയ്യകുമാർ JNU കാമ്പസ്സിൽ നടത്തിയ പ്രസംഗത്തിന്റെ വിഡിയോ യൂട്യൂബിൽ വൈറലായി. തങ്ങൾക്ക് RSS -ന്റെ രാജ്യഭക്തി സർട്ടിഫിക്കറ്റോ ദേശീയതാ സർട്ടിഫിക്കറ്റോ ആവശ്യമില്ലെന്നും തങ്ങൾ സമരം ചെയ്യുന്നത് രാജ്യത്തെ 80% വരുന്ന പാവപ്പെട്ട ജനവിഭാഗങ്ങൾക്കു വേണ്ടിയാണെന്നും അതാണ് തങ്ങളുടെ രാജ്യാരാധനയെന്നും കനയ്യ ആ വിഡിയോയിൽ പറയുന്നുണ്ട്. "
അതിനിടയിൽ JNU -വിലെ പ്രസംഗത്തിന്റെ വിഡിയോ കെട്ടിച്ചതാണെന്നും മാധ്യമങ്ങളിൽ വന്ന റിപ്പോർട്ടുകളിൽ പറയുന്നുണ്ട്. വധശിക്ഷയ്ക്ക് വിധിച്ച അഫ്സൽ ഗുരുവിനെ പാർപ്പിച്ചിരുന്ന അതേ മുറിയിൽത്തന്നെയാണ് കനയ്യയെയും തിഹാർ ജയിലിൽ പാർപ്പിച്ചിരിക്കുന്നതെന്നും മാധ്യമങ്ങൾ വെളിപ്പെടുത്തി.
പട്യാല കോടതിയിൽ കൊണ്ടുവന്ന കനയ്യ കുമാറിനു നേരെ ആക്രമണം ഉണ്ടായി. അഭിഭാഷകരാണ് കൈയ്യേറ്റം നടത്തിയത്. ആക്രമിച്ച അഭിഭാഷകർ ചില ബിജെപി നേതാക്കളുമായി ബന്ധം പുലർത്തുന്നവരെന്ന് വ്യക്തമാക്കുന്ന ചിത്രങ്ങൾ പുറത്തുവന്നത് ആക്രമണങ്ങൾ നേരത്തെ തയ്യാറാക്കിയതാണെന്ന ധാരണ ഉണ്ടാക്കുന്നുണ്ട്. പട്യാല കോടതിയിൽ വച്ച് കനയ്യ കുമാറിനു നേരെ നടന്ന ആക്രമണങ്ങൾ മുൻകൂട്ടി തയ്യാറാക്കിയ പ്രകാരം ആയിരുന്നുവെന്ന് കരുതേണ്ടതുണ്ടെന്ന് മനുഷ്യാവകാശ കമ്മീഷനും പറഞ്ഞു. കോടതിവളപ്പിൽ തന്നെ മർദിച്ച ആൾക്കൂട്ടത്തിനിടയിൽനിന്ന് പോലീസ് സംരക്ഷിക്കുകയായിരുന്നുവെന്നും പോലീസിനെതിരെ പരാതിയില്ലെന്നും. ഭരണഘടനയിലും നീതിന്യായവ്യവസ്ഥയിലും പൂർണ വിശ്വാസമുണ്ടെനും രാജ്യദ്രോഹിയാണെന്ന് തെളിവുണ്ടെങ്കിൽ ശിക്ഷിക്കണമെന്നും മാധ്യമവിചാരണയ്ക്ക് വിധേയനാക്കരുതെന്നും കനയ്യകുമാർ കോടതിമുമ്പാകെ എഴുതിത്തയ്യാറാക്കിയ മൊഴിയിൽ പറഞ്ഞിരുന്നു. എന്നാൽ കനയ്യയെ തിഹാർ ജയിലിൽ സന്ദർശിച്ചശേഷം ദേശീയ മനുഷ്യാവകാശ കമ്മിഷൻ തയ്യാറാക്കിയ റിപ്പോർട്ടിൽ കനയ്യ കുമാറിന്റേതായി പുറത്തുവന്ന പ്രസ്താവന പോലീസ് എഴുതിച്ചതാണെന്ന് പറയുന്നു. ആരോപണങ്ങൾ യഥാർത്ഥമാണോ എന്ന് നോക്കാതെ കനയ്യ കുമാറിനെതിരെ എടുത്ത നടപടി തീർത്തും നിരുത്തരവാദിത്തപരമാണെന്നും JNU -വിൽ സംഭവിക്കുന്നത് ഒരു ദുരന്തവും ഹാസ്യവുമാണെന്ന് ജ്ഞാനപീഠപുരസ്കാരജേതാവായ ഗിരീഷ് കർണാഡ് പറഞ്ഞു.
വിമർശനങ്ങൾ
യെൽ, ലണ്ടനിലെ സോആസ്, കേംബ്രിഡ്ജ് യൂണിവേഴ്സിറ്റി, ചിക്കാഗോ യൂണിവേഴ്സിറ്റി തുടങ്ങി ലോകത്തെങ്ങുമുള്ള പ്രമുഖ സർവ്വകലാശാലകളിലെ പണ്ഡിതരും വിദ്യാർത്ഥികളും അടങ്ങിയ അഞ്ഞൂറോളം ആൾക്കാർ കനയ്യ കുമാറിനെ ദേശദ്രോഹവകുപ്പുകൾ ചേർത്ത് തടവിലാക്കിയതിനെ വിമർശിച്ച് പ്രസ്താവന ഇറക്കുകയുണ്ടായി. അതിൽ അവർ ഇങ്ങനെ പറയുന്നു: ഞങ്ങൾ JNU- വിലെ അധ്യാപകരോടും വിദ്യാർത്ഥികളോടും ജീവനക്കാരോടും 2016 ഫെബ്രുവരി 9 മുതൽ നടക്കുന്ന പോലീസ് നടപടിക്കെതിരെ ഐക്യദാർഢ്യം പ്രഖ്യാപിക്കുന്നു. സർവ്വകലാശാല എന്ന സ്വതന്ത്രചിന്തയ്ക്കും ആവിഷ്കരണത്തിനും ആയുധത്തിനു പങ്കില്ലാത്ത സ്ഥലമാണെന്നും അതിന്റെ സ്വയംഭരണം സംരക്ഷിക്കപ്പെടണമെന്നും ഞങ്ങൾ വിശ്വസിക്കുന്നു. അതിനാൽ കാമ്പസ്സിൽ പോലീസിന്റെ സാന്നിധ്യവും വിദ്യാർത്ഥികളെ അവരുടെ രാഷ്ട്രീയചായ്‌വിന്റെ അടിസ്ഥാനത്തിൽ ഉപദ്രവിക്കുന്നതിനെതും ഞങ്ങൾ അപലപിക്കുന്നു. ആരോപിക്കപ്പെട്ട രാജ്യദ്രോഹക്കുറ്റം എന്നത് പോലീസിനു കാമ്പസ്സിലും കുട്ടികളുടെ ഹോസ്റ്റലുകളിലും അഴിഞ്ഞാടാനും ഉപദ്രവിക്കാനും അറസ്റ്റു ചെയ്യാനും നൽകിയ ബ്ലാങ്ക് ചെക്കാണ്. കാമ്പസിലേക്ക് ഏകാധിപതികളെപ്പോലെയുള്ള കടന്നുകയറ്റത്തിനുള്ള ഒരു മറയായിട്ടാണ് ഈ വകുപ്പ് ചേർത്തത്. ഇന്ത്യൻ നിയമപ്രകാരം നേരിട്ട് കലാപത്തിന് ആഹ്വാനം നൽകുന്ന വാക്കുകളെയോ പ്രവർത്തികളെയോ മാത്രമേ രാജ്യദ്രോഹക്കുറ്റം ചുമത്താനാകൂ. പൗരന്റെ സമാധാനപരമായ പ്രകടനമോ കൂടിച്ചേരലോ ക്രിമിനൽ വകുപ്പ് ചുമത്താൻ പറ്റുന്നവയല്ല. JNU കാമ്പസ്സിലെ പോലീസ് നടപടി നിയമവിരുദ്ധമാണ്.
തുറന്നതും, സഹിഷ്ണുതയുള്ളതും ജനാധിപത്യപരവുമായ ഒരു സമൂഹത്തെ ഇന്ത്യയിലെയും വിദേശത്തെയും സർവ്വകലാശാലകളിലെ ഉയർന്നചിന്തയിൽനിന്നും ആവിഷ്കാരസ്വാതന്ത്ര്യത്തിൽനിന്നും വേർതിരിച്ചുനിർത്താനാവുന്നതല്ല. അധ്യാപകരും വിദ്യാർത്ഥികളും ഗവേഷകരുമായ ലോകത്തെങ്ങുനിന്നുമുള്ള ഞങ്ങൾ ആകുലതയോടെയാണ് നിശ്ശബ്ദരാകാൻ തയ്യാറല്ലാത്ത JNU-വിലെ ഞങ്ങളുടെ സഹജീവികൾ നിയമവിരുദ്ധമായ അവരുടെ തടങ്കലിനെയും സസ്പെൻഷനെയും എതിരിടുന്നത് നോക്കിക്കാണുന്നത്. JNU -വിലെ വൈസ് ചാൻസലറോട് അവിടത്തെ അംഗങ്ങളെ സംരക്ഷിക്കണമെന്നും അവരുടെ അവകാശങ്ങളെ വിലമതിക്കണമെന്നും അഭ്യർത്ഥിക്കുകയാണ്
ചർച്ചകൾക്കും എതിർ അഭിപ്രായം പറയാനുള്ള അവകാശത്തെയും തട്ടിയെടുക്കാനും സർവ്വകലാശാലകളെ നിയന്ത്രിക്കാനും വേണ്ടിയുള്ള സർക്കാർ നടപടിയാണ് ഇതെന്നും വ്യത്യസ്ത അഭിപ്രായമുള്ളവരെ ദേശവിരുദ്ധർ എന്നു വിളിക്കുന്നത് യഥാർത്ഥത്തിൽ അവർ അങ്ങനെ ആയിത്തീരാനേ സഹായിക്കുകയുള്ളു എന്നും ജനങ്ങൾക്ക് സർക്കാരിലും കോടതിയിലുമുള്ള വിശ്വാസം നഷ്ടപ്പെടുന്നതിനും മാത്രമേ ഇത്തരം കാര്യങ്ങൾ ഉപകരിക്കുകയുള്ളു എന്നും സമൂഹം ഫാസിസ്റ്റ് ആയി മാറിക്കൊണ്ടിരിക്കുന്നതിന്റെ സൂചനകളാണ്` ഇവയെല്ലാം എന്നും ഒരു രാഷ്ട്രീയം അവലോകനം ചെയ്യുന്നയാളും JNU -വിലെ രാഷ്ട്രീയ പ്രൊഫസറും ആയ ബദ്രി നാരായണൻ അഭിപ്രായപ്പെടുന്നുണ്ട്.
BJP -യുടെ എം പി യായ ശത്രുഘ്നൻ സിൻ‌ഹ തന്നെ പാർട്ടിയ്ക്കെതിരെ രംഗത്തുവരികയുണ്ടായി. കനയ്യയുടെ പ്രസംഗം മുഴുവൻ താൻ കേട്ടുവെന്നും ഭരണഘടനയ്ക്കെതിരെയോ രാഷ്ട്രവിരുദ്ധമായോ എന്തെങ്കിലും കനയ്യ പറഞ്ഞിട്ടില്ലെന്നും ലോകപ്രശസ്തമായ JNU -വിന്റെ മാനം കെടുത്തുന്ന കൂടുതൽ കാര്യങ്ങൾ ഉണ്ടാവരുതെന്നും ശത്രുഘ്നൻ സിംഹ പറഞ്ഞു. ആരോപണങ്ങൾ എല്ലാം തെളിവിന്റെ അടിസ്ഥാനത്തിൽ വസ്തുനിഷ്ഠമാകണമെന്നും സിംഹ അഭിപ്രായപ്പെട്ടു.
വിദ്യാർത്ഥിസമൂഹത്തിനെതിരെ നിലകൊള്ളുന്ന സർക്കാരിനൊപ്പം നിൽക്കാനാവില്ലെന്നും പറഞ്ഞുകൊണ്ട് JNU -വിലെ മൂന്ന് ABVP ഭാരവാഹികൾ തങ്ങളുടെ സ്ഥാനങ്ങൾ രാജിവച്ചു.
ഡൽഹി സ്പെഷ്യൽ പോലീസ് ആഭ്യന്തരമന്ത്രാലയത്തിനു നൽകിയ റിപ്പോർട്ടിൽ അഫ്സൽ ഗുരു സംഭവത്തിൽ കനയ്യ കുമാറിനു പങ്കില്ലെന്ന് പറയുന്നുണ്ട്. .
കോടതിയിൽ
താൻ പാട്യാല കോടതിയിൽ എത്തിയപ്പോൾത്തന്നെ അഭിഭാഷകരുടെ വേഷം ധരിച്ചെത്തിയവർ മുങ്കൂട്ടി തയ്യാറെടുത്ത് എത്തിയപോലെ തന്നെ ആക്രമിക്കുകയായിരുന്നെന്നും തന്നെ അടിക്കുകയും മർദ്ദിക്കുകയും ചെയ്തെന്നും ആക്രമണം നടത്തിയ ആളെ മനസ്സിലായിട്ടും പോലീസ് ഒന്നും ചെയ്തില്ലെന്നും സുപ്രീം കോടതി നിയോഗിച്ച അഭിഭാഷകരോട് കനയ്യ കുമാർ പറഞ്ഞു. ഈ സംഭവത്തിൽ പോലീസിനെ സുപ്രീം കോടതി നിയോഗിച്ച അഭിഭാഷക കമ്മീഷൻ രൂഷമായി വിമർശിക്കുകയുട്ണായി.
ഇതിനിടെ പൊലീസ് കസ്റ്റഡിയിൽ ഉള്ളപ്പോൾത്തന്നെ കനയ്യ കുമാറിനെ തങ്ങൾ ക്രൂരമായി മർദ്ദിച്ചുവെന്ന ചില അഭിഭാഷകരുടെ വെളിപ്പെടുത്തൽ ഇന്ത്യ റ്റുഡേ നടത്തിയ രഹസ്യ അന്വേഷണത്തിൽ വെളിച്ചത്തുവന്നിരുന്നു. കനയ്യ കുമാറിനെ കോടതിയിലെത്തിച്ചപ്പോൾ ക്രൂരമായി മർദ്ദിച്ച അഭിഭാഷകനായ വിക്രം സിംഗ് ചൗഹാനെ ഡൽഹി പൊലീസ് അറസ്റ്റ് ചെയ്തു.
ജാമ്യാപേക്ഷ
2016 ഫെബ്രുവരി 19 -നു സുപ്രീം കോടതിയിൽ ജാമ്യാപേഷ നൽകിയെങ്കിലും ഹൈക്കോടതിയിൽ അതു നൽകാനും അവിടെ നിരസിച്ചാലേ മേൽക്കോടതിയെ സമീപിക്കേണ്ടതുള്ളു എന്നും, അല്ലെങ്കിൽ ഇതൊരു കീഴ്‌വഴക്കം ആയി മാറിയേക്കാം എന്നു പറഞ്ഞാണ് സുപ്രീം കോടതി ജാമ്യാപേഷ നിരസിച്ചത്. .
2016 ഫെബ്രുവരി 24 -ന് ഹൈക്കോടതിയിൽ
2016 ഫെബ്രുവരി 24 -ന് ഹൈക്കോടതിയിൽ വന്ന ജാമ്യാപേക്ഷ ഫെബ്രുവരി 29 -ന് പരിഗണിക്കുന്നതിനായി കോടതി മാറ്റിവച്ചു.
2016 ഫെബ്രുവരി 29 -ന് ഹൈക്കോടതിയിൽ
2016 ഫെബ്രുവരി 29 -ന് ഹൈക്കോടതിയിൽ ജാമ്യാപേക്ഷ വന്നപ്പോൾ ദില്ലി പോലീസ് കനയ്യ കുമാർ രാജ്യദ്രോഹ മുദ്രാവാക്യം വിളിക്കുന്നതിന് തെളിവില്ലെന്ന് കോടതിയിൽ ബോധിപ്പിച്ചു. നേരത്തേ കനയ്യ കുമാർ മുദ്രാവാക്യം വിളിച്ചെന്ന് പറഞ്ഞ ഡൽഹി പോലീസ് അന്നു ഹാജരാക്കിയ തെളിവ് എഡിറ്റ് ചെയ്തതാണെന്ന് ബോധ്യപ്പെട്ടപ്പോഴാണ് നിലപാട് മാറ്റിയത്. നിലപാട് മാറ്റി രംഗതെത്തിയ ദില്ലി പോലീസിനെ ജസ്റ്റിസ് പ്രതിഭ റാണി രൂക്ഷമായ ഭാഷയിൽ വിമർശിച്ചു. തുടർന്ന് ജാമ്യാപേക്ഷ കോടതി മാർച്ച് രണ്ടാം തിയതിയിലേക്ക് മാറ്റിവച്ചു. കനയ്യ കുമാറിന് എതിരെയുള്ള പ്രധാന ആരോപണമായ രാജ്യദ്രോഹക്കുറ്റം എന്നു പറഞ്ഞാൽ എന്താണ് എന്നാണ് ഡൽഹി പോലീസ് മനസ്സിലാക്കിയിട്ടുള്ളത് എന്ന് ജസ്റ്റിസ് ചോദിക്കുകയുണ്ടായി. എല്ലാവരും പറയുന്നു സെക്ഷൻ 124 എ എന്നത് വളരെ ഗൗരവമേറിയതാണെന്ന്, അതെന്താണെന്ന് നിങ്ങൾക്കറിയാമോ, മൂന്നു വർഷത്തിൽ താഴെ ശിക്ഷയോ അല്ലെങ്കിൽ പിഴ മാത്രമോ നൽകാവുന്ന കുറ്റമാണത്, ജസ്റ്റിസ് പറഞ്ഞു.
2016 മാർച്ച് 3 -ന് JNU -വിൽ നടത്തിയ പ്രസംഗം
ജയിൽ മോചിതനായ കനയ്യ കുമാർ JNUവിലെ നിറഞ്ഞ സദസ്സിനോട് പ്രസംഗിക്കുമ്പോൾ തങ്ങൾക്ക് ഇന്ത്യയിൽ നിന്നും അല്ല സ്വാതന്ത്ര്യം വേണ്ടത് എന്നും മറിച്ച് ഇന്ത്യയ്ക്ക് ഉള്ളിൽ ആണ് സ്വാതന്ത്ര്യം വേണ്ടത് എന്നു പറയുകയുണ്ടായി. തന്റെ സുഹൃത്തുക്കളോട് രാജ്യത്തെ വിഭജിക്കാൻ ശ്രമിക്കുന്ന ആർ എസ്സ് എസ്സുകാരുടെ മുഷ്ടികളിൽ നിന്നും ഇന്ത്യയെ മോചിപ്പിക്കണമെന്നും ആവശ്യപ്പെട്ടു. തന്റെ അറസ്റ്റിനു വഴിമരുന്നിട്ട ആർ എസ്സ് എസ്സുകാരെ താൻ ശത്രുക്കളായിട്ടല്ല, പ്രതിയോഗികൾ ആയാണ് കാണുന്നതെന്നും കനയ്യ പറഞ്ഞു.
പ്രസംഗത്തിനു ലഭിച്ച പ്രതികരണങ്ങൾ
കനയ്യ കുമാറിന്റെ പ്രസംഗത്തിനു വലിയ പ്രതികരണമാണ് ലഭിച്ചത്. അവയിൽ ചിലത്.
പാർലമെന്റിൽ
2016 മാർച്ച് 2-ന് പാർലമെന്റിൽ നടത്തിയ പ്രസംഗത്തിൽ കനയ്യ കുമാറിന്റെ 20 മിനിറ്റ് പ്രസംഗം മുഴുവൻ താൻ കേട്ടുവെന്നും അതിൽ എവിടെയും രാജ്യദ്രോഹക്കുറ്റം താൻ കണ്ടില്ലെന്നും രാഹുൽ ഗാന്ധി പറയുകയുണ്ടായി.
വധഭീഷണി
ജയിലിൽ നിന്ന് ഇറങ്ങിയ അന്നു തന്നെ തന്റെ പ്രസംഗത്തിലൂടെ ദേശീയശ്രദ്ധ പിടിച്ചുപറ്റിയ കനയ്യ കുമാറിന് വധഭീഷണിയുമായി ഡൽഹിയിൽ പോസ്റ്ററുകൾ പ്രത്യക്ഷപ്പെട്ടു. കനയ്യയെ വധിക്കുന്നവർക്ക് 11 ലക്ഷം രൂപ പ്രതിഫലം വാഗ്ദാനം ചെയ്യുന്ന പോസ്റ്ററാണ്`ഡൽഹിയിൽ കണ്ടത്. കൂടാതെ കനയ്യയുടെ നാവ് അറുക്കുന്നവർക്ക് 5 ലക്ഷം രൂപ നൽകുമെന്ന വാഗ്ദാനവുമായി ഉത്തർപ്രദേശ് യുവമോർച്ച പ്രസിഡണ്ട് പ്രസ്താവന ഇറക്കി. ഇയാളെ യുവമോർച്ച സംഘടനയിൽ നിന്നും പുറത്താക്കി. വധഭീഷണിയെത്തുടർന്ന് കനയ്യ കുമാറിന് സുരക്ഷ ഉറപ്പുവരുത്തണമെന്ന് കോൺഗസ്സും കമ്യൂണിസ്റ്റ് പാർട്ടിയും ആവശ്യപ്പെടുകയുണ്ടായി. കനയ്യ കുമാറിൻെറ തലയറുക്കുന്നവർക്ക് 11 ലക്ഷം രൂപ ഇനാം പ്രഖ്യാപിച്ച പൂർവാഞ്ചൽ സേന പ്രസിഡന്റിനെ അറസ്റ്റു ചെയ്തു. 2016 മാർച്ച് 10-ന് പുറത്തുനിന്നെത്തി എന്നു സംശയിക്കപ്പെടുന്ന ഒരാൾ കനയ്യയെ കാമ്പസ്സിനകത്തു വച്ച് ആക്രമിച്ചു. 2016 മാർച്ച് 12 -ന് JNU -ലെ വിദ്യാർത്ഥിപ്രക്ഷോഭം കൊടുക്കുന്നവരെ വെടിവച്ചു കൊല്ലുമെന്ന ഭീഷണിയുമായി ഡൽഹിയിൽ പോസ്റ്ററുകൾ പ്രത്യക്ഷപ്പെട്ടു.
പുറത്തേക്കുള്ള കണ്ണികൾ
വർഗ്ഗം:രാഷ്ട്രീയം വർഗ്ഗം:വിദ്യാർത്ഥി രാഷ്ട്രീയം ഇന്ത്യയിൽ വർഗ്ഗം:ജവഹർലാൽ നെഹ്രു സർവകലാശാല വർഗ്ഗം:1987-ൽ ജനിച്ചവർ
നിരാദ് സി. ചൗധരി
ഭാരതീയനായ എഴുത്തുകാരനായിരുന്നു '''നിരാദ് സി. ചൗധരി'''(23 നവംബർ 1897 – 1 ഓഗസ്റ്റ് 1999). ഇംഗ്ലീഷിലും ബംഗാളിയിലുമായി നിരവധി ഗ്രന്ഥങ്ങളെഴുതി. 1951 ൽ പ്രസിദ്ധീകരിച്ച 'ആട്ടോബയോഗ്രാഫി ഓഫ് ആൻ അൺനോൺ ഇൻഡ്യൻ' എന്ന ഗ്രന്ഥം പ്രസിദ്ധമാണ്. മാക്സ്മുള്ളറെ ക്കുറിച്ചുള്ള ഗ്രന്ഥത്തിന് കേന്ദ്ര സാഹിത്യ അക്കാദമി പുസ്കാരം ലഭിച്ചിട്ടുണ്ട്.
ജീവിതരേഖ
1897-ൽ ഇന്നത്തെ ബംഗാളിലെ (ഇന്നത്തെ ബംഗ്ലാദേശ്) കിഷോർഗഞ്ജിൽ ജനിച്ചു. ആകാശവാണിയിൽ ജോലി ചെയ്യവെ 1951 ൽ പ്രസിദ്ധീകരിച്ച 'ആട്ടോബയോഗ്രാഫി ഓഫ് ആൻ അൺനോൺ ഇൻഡ്യൻ' എന്ന ഗ്രന്ഥം വിവാദമായി. നഗ്‌നമായ ബ്രിട്ടീഷ് സ്തുതി എന്ന് വിലയിരുത്തപ്പെട്ടതിനെത്തുടർന്ന് ആകാശവാണിയിലെ ജോലി നഷ്ടപ്പെട്ടു. പിന്നീട് ഇംഗ്ലണ്ടിലേക്ക് കുടിയേറിയ നിരാദ് 1999-ൽ മരിക്കുന്നതു വരെ അവിടെത്തന്നെയാണ് കഴിഞ്ഞത്.
ആരോപണങ്ങൾ
നിരാദ് ചൗദരി ബ്രിട്ടീഷ് ചാരനാണെന്ന് സുഭാഷ് ചന്ദ്ര ബോസിന്റെ കുടുംബാംഗങ്ങൾ ആരോപണമുയർത്തിയിരുന്നു. സുഭാഷ് ചന്ദ്ര ബോസിന്റെ ജ്യേഷ്ഠനായിരുന്ന ശരത് ചന്ദ്ര ബോസിന്റെ സെക്രട്ടറിയായി 1937-41 കാലത്ത് നിരാദ് ചൗധരി പ്രവർത്തിച്ചിരുന്നു. സുഭാഷ് ചന്ദ്ര ബോസിന്റെ പ്രവർത്തനങ്ങളെക്കുറിച്ച് ഇക്കാലത്ത് ബ്രിട്ടീഷ് ഇന്റലിജൻസിനു വിവരങ്ങൾ കൈമാറിയിരുന്നതായാണ് ബോസ് കുടുംബാംഗങ്ങൾ ആരോപിച്ചത്. ശരത് ചന്ദ്ര ബോസ് അറസ്റ്റിലാകുന്നതിന് തലേന്ന് നിരാദ്, സെക്രട്റി സ്ഥാനം രാജി വെച്ചിരുന്നു. യാതൊരു വിധ നിയമ നടപടികളും നിരാദിനെതിരെ ഉണ്ടായില്ലെന്ന് മാത്രമല്ല, ആകാശ വാണിയിൽ ഉയർന്ന തസ്തികയിൽ ജോലിയും ലഭിച്ചു. 1967 ൽ തന്നെ ഇതു സംബന്ധിച്ച സി.ബി.ഐ ഫയലുകൾ പരസ്യമാക്കാൻ ബോസ് കുടുംബാംങ്ങൾ ആവശ്യപ്പെട്ടുവെങ്കിലും സി.ബി.ഐ തയ്യാറായില്ല.
പുറം കണ്ണികൾ
വർഗ്ഗം:ഇംഗ്ലീഷ് ഭാഷ എഴുത്തുകാർ വർഗ്ഗം:നവംബർ 23-ന് ജനിച്ചവർ വർഗ്ഗം:1897-ൽ ജനിച്ചവർ വർഗ്ഗം:ഓഗസ്റ്റ് 1-ന് മരിച്ചവർ വർഗ്ഗം:1999-ൽ മരിച്ചവർ വർഗ്ഗം:ബംഗാളി സാഹിത്യകാരന്മാർ
സംയുക്ത പാണിഗ്രാഹി
ഭാരതീയയായ ഒഡിസി നർത്തകിയാണ് സംജുക്ത പാണിഗ്രാഹി (Oriya: ସଂଯୁକ୍ତା ପାଣିଗ୍ରାହୀ) (24 August 1944 – 24 June 1997). ഒഡിസി പാരമ്പര്യ നൃത്ത രൂപത്തെ ലോകത്തിന് പരിചയപ്പെ‌ുത്തുന്നതിൽ പ്രധാന പങ്ക് വഹിച്ചു.
1975 ൽ പത്മശ്രീയും 1976 ൽ കേന്ദ്ര സംഗീത നാ‌ടക അക്കാദമി പുരസ്കാരവും ലഭിച്ചു. നിരവധി വിദേശ രാജ്യങ്ങളിൽ അവതരണം ന‌ടത്തി.
പരി‌ശീലനം
നാലാം വയസു മുതൽ ഗുരു കേളു ചരൺ മഹാപാത്രയു‌ടെ പക്കൽ നൃത്ത പഠനം ആരംഭിച്ചു.
ചെന്നൈ കലാക്ഷേത്രയിൽ രുക്മിണി ദേവി അരുൺഡേലിന്റെ ശിഷ്യത്വത്തിൽ നൃത്ത പഠനം നടത്തി. കഥകളിയും പഠിച്ചു. 1952 ൽ കുട്ടികളുടെ അന്താരാഷ്ട്ര ചലച്ചിത്രോൽസവത്തിൽ ഒന്നാം സ്ഥാനം നേടി.
ഗായകനായ ഭർത്താവ് രഘുനാഥുമൊത്ത് നിരവധി വേദികൾ പങ്കിട്ടു. 1976 ൽ സംയുക്തമായി രണ്ടു പേർക്കും കേന്ദ്ര സംഗീത നാടക അക്കാദമി പുരസ്കാരം ലഭിച്ചു.
പുറം കണ്ണികൾ
വർഗ്ഗം:1944-ൽ ജനിച്ചവർ വർഗ്ഗം:1997-ൽ മരിച്ചവർ വർഗ്ഗം:ഒഡീസി നർത്തകർ വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:പത്മശ്രീ പുരസ്കാരം ലഭിച്ചവർ
പിലിഗിരിയൻ തവളകൾ
ഇന്ത്യയിലെ പശ്ചിമഘട്ടത്തിൽ തദ്ദേശിയമായി കാണപ്പെടുന്ന തവളയിനമാണ് പിലിഗിരിയൻ തവളകൾ അഥവാ ഡാൻസിങ് തവളകൾ. ഇവയിൽ ഏറിയ പങ്കും മലയാളി ശാസ്ത്രജ്ഞനായ എസ്.ഡി. ബിജുവാണ് കണ്ടെത്തിയത്.
പിലി..ഗിരി', പിലി...ഗിരി' എന്ന് തുടർച്ചയായി ഇവ ചിലയ്ക്കുന്നതിനാൽ തെക്കൻ പശ്ചിമഘട്ടമേഖലയിലെ കാണിക്കാരാണ് പിലിഗിരിയൻ തവളകൾ എന്ന് പേര് നൽകിയതെന്ന്, സുവോളജിക്കൽ സർവ്വേ ഓഫ് ഇന്ത്യ കോഴിക്കോട് റീജിണൽ കേന്ദ്രത്തിലെ ഗവേഷകനായ ഡോ.ജാഫർ പാലോട്ട് അഭിപ്രായപ്പെടുന്നു. മൺസൂണിനു ശേഷം നീരൊഴുക്കുകളിലും വെള്ളച്ചാലുകളിലുമാണ് ഇവ പ്രജനനം നടത്തുന്നത്.
വംശനാശം
ഖനിവ്യവസായത്തിനും കൃഷിക്കും മറ്റുമായി വനാന്തരങ്ങൾ വ്യാപകമായി നശിപ്പിക്കപ്പെടുന്നതിനാലും കാലാവസ്ഥാമാറ്റം മൂലവും ഇവയുടെ പ്രജനനകേന്ദ്രങ്ങളായ നീരൊഴുക്കുകൾ വറ്റിവരളുന്നു. ഇത് ഈ ഇനം തവളകളുടെ നിലനിൽപ്പിനു ഭീഷണിയാണ്. ആവാസവ്യവസ്ഥയിലെ മാറ്റങ്ങളോട് ഇവയ്ക്ക് പൊരുത്തപ്പെടാൻ വളരെ ശേഷി കുറവാണ്.
അവലംബം
വർഗ്ഗം:തവളകൾ വർഗ്ഗം:ഇന്ത്യയിലെ_തവളകൾ വർഗ്ഗം:പശ്ചിമഘട്ടതദ്ദേശവാസിയായ ജീവികൾ
ഗവൺമെന്റ് ഹോസ്പിറ്റൽ ഓഫ് തൊറാസിക് മെഡിസിൻ, ചെന്നൈ
ചരിത്രം
സ്വകാര്യ ക്ഷയരോഗ വിദഗ്ധനും എംഡിയും എംആർസിഎസുമായ ഡോ. ഡേവിഡ് ജേക്കബ് ആരോൺ ചൗരി-മുത്തു ആണ് 1928-ൽ ആശുപത്രി സ്ഥാപിച്ചത്. യുണൈറ്റഡ് കിംഗ്ഡത്തിൽ നിന്ന് മടങ്ങിയെത്തിയ അദ്ദേഹം 1928 ഏപ്രിൽ 9 ന് താംബരത്തിലെ പച്ചമലയുടെ മലയോരത്ത് ആശുപത്രി ആരംഭിച്ചു. 250 acre ഭൂമിയിൽ, 12 കിടക്കകളോടെയാണ് ആശുപത്രി തുറന്നത്. യുണൈറ്റഡ് കിംഗ്ഡത്തിലെ മെൻഡിപ് ഹിൽസ് സാനിറ്റോറിയത്തിന് സമാനമായി ആശുപത്രി വികസിപ്പിക്കാനാണ് മുത്തു ലക്ഷ്യമിട്ടത്. വൈദ്യശാസ്ത്രത്തിൽ, ഡോ. ചൗരി-മുത്തു ശ്വാസകോശ ക്ഷയരോഗത്തിൽ വൈദഗ്ദ്ധ്യം നേടിയിട്ടുണ്ട്. ബിസിജി ഇതുവരെ അജ്ഞാതമായിരുന്ന ഒരു കാലഘട്ടത്തിൽ, സാനിറ്റോറിയയിലെ രോഗികളെ പിടികൂടുന്ന ഭയാനകമായ രോഗത്തിന് തുറസ്സായ സ്ഥലത്തും വൃത്തിയുള്ള ചുറ്റുപാടുമുള്ള ചികിത്സയുടെ ശക്തമായ വക്താവായിരുന്നു അദ്ദേഹം. 1900-കളുടെ തുടക്കത്തിൽ, ഐൽ ഓഫ് വൈറ്റിലെ ഇംഗൽവുഡ് സാനിറ്റോറിയത്തിന്റെ ഫിസിഷ്യൻ ഇൻ-ചാർജ് ആയിരുന്നു അദ്ദേഹം. 1910-ഓ മറ്റോ ഡോ. ചൗരി-മുത്തു സോമർസെറ്റിലെ മെൻഡിപ് ഹിൽസിൽ ഹിൽ ഗ്രോവ് സാനിറ്റോറിയം സ്ഥാപിച്ചു. 1917-ൽ കുറച്ചു കാലത്തേക്കെങ്കിലും അദ്ദേഹത്തിന്റെ ഉന്നതരായ രോഗികളിൽ ഒരാളായിരുന്നു ഗണിതശാസ്ത്രജ്ഞനായ ശ്രീനിവാസ രാമാനുജൻ.
ഡോ. ചൗരി-മുത്തുവിന്റെ മറ്റൊരു സുഹൃത്ത് മഹാത്മാഗാന്ധിയാണ്, അദ്ദേഹം പ്രകൃതി ചികിത്സകളെക്കുറിച്ചുള്ള തന്റെ കാഴ്ചപ്പാടുകൾ പങ്കിട്ടു. 1920 മുതൽ ഡോ. ചൗരി-മുത്തു ഇന്ത്യയിൽ കൂടുതൽ സമയം ചെലവഴിക്കാൻ തുടങ്ങി. അപ്പോഴാണ് ക്ഷയരോഗികൾക്കായി ഒരു സാനിറ്റോറിയം തുടങ്ങുക എന്ന ആശയം ഉടലെടുത്തത്. താംബരത്ത് 250 ഏക്കർ ഭൂമി അദ്ദേഹം ഏറ്റെടുത്തു, 1928 ഏപ്രിൽ 9 ന് 12 കിടക്കകളുള്ള സാനിറ്റോറിയം സർ സി പി രാമസ്വാമി അയ്യർ ഉദ്ഘാടനം ചെയ്തു.
എന്നിരുന്നാലും, അദ്ദേഹത്തിന് വീണ്ടും ഇംഗ്ലണ്ടിലേക്ക് പോകേണ്ടിവന്നു, അദ്ദേഹം 1937 മാർച്ച് 24-ന് മദ്രാസ് സർക്കാരിന് സ്വത്ത് വിറ്റു. സംസ്ഥാന സർക്കാർ ആശുപത്രി ഏറ്റെടുത്ത് സാനിറ്റോറിയമാക്കി.
ഓപ്പറേഷൻ തിയേറ്റർ, അധിക വാർഡുകൾ, റേഡിയോളജി ബ്ലോക്ക്, ലബോറട്ടറി തുടങ്ങി നിരവധി സൗകര്യങ്ങൾ ചേർത്തുകൊണ്ട് അടുത്ത ദശകങ്ങളിൽ സാനിറ്റോറിയം വളർന്നു. രണ്ടാം ലോകമഹായുദ്ധസമയത്ത് വളർച്ച കുറച്ചുകാലത്തേക്ക് മുരടിച്ചു. 1947-ൽ സ്വാതന്ത്ര്യം ലഭിച്ചപ്പോൾ, ഇന്ത്യൻ ഗവൺമെന്റിന്റെ അന്നത്തെ ആരോഗ്യമന്ത്രി രാജ്കുമാരി അമൃത് കൗർ, പൂർണ്ണമായി സുഖം പ്രാപിച്ച ക്ഷയരോഗികൾക്കായി പ്രിന്റിംഗ്, ടൈലറിംഗ്, ബുക്ക് ബൈൻഡിംഗ്, റാട്ടൻ കസേര നിർമ്മാണം തുടങ്ങിയ സൗകര്യങ്ങളോടെ 17.14 acre വിസ്തൃതിയിൽ ഒരു പുനരധിവാസ കോളനി തുറന്നുകൊടുത്തു.
1976-ൽ കൂടുതൽ വാർഡുകൾ സൃഷ്ടിക്കപ്പെടുകയും മൊത്തം കിടക്കകളുടെ എണ്ണം 776 ആയി വർധിക്കുകയും ചെയ്തു. കാലക്രമേണ ആശുപത്രി പ്രാധാന്യം നേടിയതോടെ, പ്രദേശത്തെ സേവിക്കുന്നതിനായി 'താംബരം സാനറ്റോറിയം റെയിൽവേ സ്റ്റേഷൻ' എന്ന പേരിൽ ഒരു പുതിയ റെയിൽവേ സ്റ്റേഷൻ നിർമ്മിക്കുകയും 600047 എന്ന തപാൽ സൂചിക കോഡുള്ള ഒരു പ്രത്യേക തപാൽ ഡിവിഷൻ സൃഷ്ടിക്കുകയും ചെയ്തു.
ക്ഷയരോഗത്തിനുള്ള ഹോം വെേഴ്സസ് സാനിറ്റോറിയം ചികിത്സയുടെ ഫലപ്രാപ്തി വിലയിരുത്തുന്നതിനായി മദ്രാസ് കീമോതെറാപ്പി സെന്റർ (ഇപ്പോൾ ടിബി റിസർച്ച് സെന്റർ എന്നറിയപ്പെടുന്നു) നടത്തിയ പഠനമായ 'മദ്രാസ് സ്റ്റഡി'യിലെ പങ്കാളിത്ത സാനിറ്റോറിയമായിരുന്നു ഈ സ്ഥാപനം. 1980-കളുടെ തുടക്കത്തിൽ, ക്ഷയരോഗബാധിതരുടെ എണ്ണം കുറഞ്ഞതോടെ, ടിബി സാനിറ്റോറിയം 'ഗവൺമെന്റ് ഹോസ്പിറ്റൽ ഓഫ് ടിബി ആൻഡ് ചെസ്റ്റ് ഡിസീസസ്' എന്ന് ഔദ്യോഗികമായി അറിയപ്പെട്ടു, 1986-ൽ 'ഗവൺമെന്റ് ഹോസ്പിറ്റൽ ഓഫ് തൊറാസിക് മെഡിസിൻ' എന്ന പേര് ലഭിച്ചു. 1993-ൽ എച്ച്‌ഐവി ബാധിതരായ രണ്ട് ടിബി രോഗികളെ പ്രവേശിപ്പിച്ചതോടെ ആശുപത്രി എച്ച്ഐവി പരിചരണ പരിശീലന കേന്ദ്രമായി മാറി.
2002-ൽ, തമിഴ്നാട്-സിഡിസി സഹകരണ പദ്ധതി ഔപചാരികമായി. 2004 ഏപ്രിൽ 1-ന് ദേശീയ ART പ്രോഗ്രാം സാനിറ്റോറിയത്തിൽ അവതരിപ്പിച്ചു. 2005-ൽ, എച്ച്ഐവി ബാധിതരായ ഡോക്ടർമാർക്കുള്ള ഫെലോഷിപ്പ് പ്രോഗ്രാം ആരംഭിച്ചു. 2007-ൽ, NACO GHTM നെ മികവിന്റെ കേന്ദ്രമായി പ്രഖ്യാപിച്ചു. 2008-ൽ, രണ്ടാം നിര ART പ്രോഗ്രാം അവതരിപ്പിച്ചു. 2009-ൽ, സെൻട്രൽ ടിബി ഡിവിഷൻ DOTS PLUS സൈറ്റായി ഈ കേന്ദ്രത്തെ അംഗീകരിച്ചു. അതേ വർഷം തന്നെ, മെഡിക്കൽ കൗൺസിൽ ഓഫ് ഇന്ത്യ (സ്റ്റാൻലി മെഡിക്കൽ കോളേജ്) ഈ കേന്ദ്രത്തെ എംഡി (ടിബി & നെഞ്ച്) യുടെ ബിരുദാനന്തര കേന്ദ്രമായും അംഗീകരിച്ചു.
ഇന്ന്, ഈ ഹോസ്പിറ്റൽ തൊറാസിക് മെഡിസിൻ മേഖലയിൽ ഒരു പ്രത്യേക കേന്ദ്രമായും എച്ച്ഐവി/എയ്ഡ്സ്, ക്ഷയരോഗം എന്നീ മേഖലകളിൽ ഗവേഷണം നടത്തുന്ന മികവിന്റെ കേന്ദ്രമായും തുടരുന്നു.
സാനിറ്റോറിയം
8 എക്‌സ്‌ക്ലൂസീവ് എച്ച്‌ഐവി വാർഡുകളിലായി 300 ഓളം കിടപ്പുരോഗികൾക്കും പ്രതിദിനം 300 ഔട്ട് പേഷ്യന്റ്‌സിനും സേവനം നൽകുന്ന ഈ ആശുപത്രി രാജ്യത്തെ ഏറ്റവും വലിയ എയ്ഡ്‌സ് കെയർ സെന്ററാണ്. പുരുഷന്മാർക്കും സ്ത്രീകൾക്കും കുട്ടികൾക്കും പ്രത്യേകം വാർഡുകൾ ഉണ്ട്.
പുനരധിവാസ കേന്ദ്രത്തിൽ 120 കിടക്കകൾ കൂടാതെ 776 കിടക്കകളും ആശുപത്രിക്ക് അനുവദിച്ചിട്ടുണ്ട്. ഏത് സമയത്തും ആയിരത്തിലധികം കിടപ്പുരോഗികളുള്ള 31 വാർഡുകളാണിത്. ഏകദേശം 1000 ഔട്ട്‌പേഷ്യന്റ്‌സ് (എച്ച്‌ഐവി രോഗികൾ ഉൾപ്പെടെ) പ്രതിദിനം ആശുപത്രിയിൽ എത്തുന്നു. സൂപ്രണ്ട്, ഡെപ്യൂട്ടി സൂപ്രണ്ട്, റസിഡന്റ് മെഡിക്കൽ ഓഫീസർ എന്നിവരുൾപ്പെടെ 21 മെഡിക്കൽ ഓഫീസർമാർ, 122 നഴ്‌സുമാർ, നഴ്സിംഗ് സൂപ്പർവൈസർമാർ, 17 ടെക്‌നിക്കൽ സ്റ്റാഫ്, ലബോറട്ടറി, റേഡിയോളജി, ഇലക്ട്രിക്കൽ, മെയിന്റനൻസ് വിഭാഗങ്ങളിലായി 46 പാരാമെഡിക്കൽ സ്റ്റാഫ്, അഡ്മിനിസ്‌ട്രേഷൻ വിഭാഗത്തിൽ 45 മിനിസ്റ്റീരിയൽ സ്റ്റാഫ് എന്നിവർ 1980 മുതൽ സ്ഥിരമായി തുടർന്നു. 251 ഓളം ഹൗസ് കീപ്പിംഗ് സ്റ്റാഫുകൾ അനുവദിച്ചിട്ടുണ്ട്.
ലബോറട്ടറി
2013 മാർച്ചിൽ, ആശുപത്രിയുടെ ലബോറട്ടറിക്ക് ശാസ്ത്ര സാങ്കേതിക വകുപ്പിന്റെ നാഷണൽ അക്രഡിറ്റേഷൻ ബോർഡ് ഫോർ ടെസ്റ്റിംഗ് ആൻഡ് കാലിബ്രേഷൻ ലബോറട്ടറീസ് (NABL) ൽ നിന്ന് അക്രഡിറ്റേഷൻ ലഭിച്ചു. ദേശീയ റഫറൻസ് ലാബായ മദ്രാസ് മെഡിക്കൽ കോളേജിന് ശേഷം ഈ അംഗീകാരം ലഭിക്കുന്ന രണ്ടാമത്തെ ലബോറട്ടറിയാണ് ഈ ലാബ്, കൂടാതെ തമിഴ്‌നാട്ടിലെയും കേന്ദ്രഭരണ പ്രദേശമായ പുതുച്ചേരിയിലെയും സംസ്ഥാന റഫറൻസ് ലബോറട്ടറികളിൽ ഇത് ലഭിക്കുന്ന ഒരേയൊരു ലാബാണിത്. ഒരു നോഡൽ സ്ഥാപനമായ നാഷണൽ റഫറൻസ് ലാബിന്റെ കുടക്കീഴിലാണ് സംസ്ഥാന റഫറൻസ് ലബോറട്ടറികൾ വരുന്നത്.
1928-ൽ GHTM സ്ഥാപിതമായതുമുതൽ ലാബ് പ്രവർത്തനക്ഷമമാണ്. 2003-ൽ സെന്റർ ഫോർ ഡിസീസ് കൺട്രോൾ, യുണൈറ്റഡ് സ്റ്റേറ്റ്സ് ഓഫ് അമേരിക്കൻ ഗവൺമെന്റിന്റെ സാമ്പത്തിക സഹായത്തോടെ, കേന്ദ്ര - സംസ്ഥാന സർക്കാരുകളുടെയും തമിഴ്നാട് സ്റ്റേറ്റ് എയ്ഡ്സ് കൺട്രോൾ സൊസൈറ്റിയുടെയും (TANSACS) സഹകരണത്തോടെ ഇത് പൂർണ്ണമായും നവീകരിക്കുകയും ചെയ്തു. ലാബിൽ 20 ജീവനക്കാരുണ്ട്, പ്രതിദിനം 150 ഓളം പരിശോധനകൾ ലാബിൽ നടക്കുന്നു.
അവലംബം
വർഗ്ഗം:1928-ൽ ഇന്ത്യയിൽ ആരംഭിച്ച സ്ഥാപനങ്ങൾ വർഗ്ഗം:Coordinates on Wikidata
ഫിഫി അബ്ദു
ഈജിപ്ഷ്യൻ ബെല്ലി നർത്തകിയും നടിയുമാണ് ഫിഫി അബ്ദു (അറബി: فيفي عبده, ഐപിഎ: [ഫിːഫി ʕæബ്ദു], ജനനം അതിയത് അബ്ദുൾ ഫത്ത ഇബ്രാഹിം (عطيات عبد الفتاح إبراهيم), [ʕɑത്ˤഎജ്ജ്ɑːത് ʕæബ്ദെല്.ഫ്æത്ത്æːħ എബ്ɾˤɑഹിːമ്]; ഏപ്രിൽ 26, 1953). "അവർ അവതരിപ്പിച്ച വർഷങ്ങളിൽ ബെല്ലി ഡാൻസിന്റെ പര്യായമായി" അവരെ വിശേഷിപ്പിക്കുന്നു.
ആദ്യകാല ജീവിതവും കരിയറും
1953 ഏപ്രിൽ 26-ന് കെയ്‌റോയിൽ അതിയാത്ത് അബ്ദുൾ ഫത്താഹ് ഇബ്രാഹിം എന്ന പേരിലാണ് അബ്ദു ജനിച്ചത്. അവരുടെ പിതാവ് ഒരു പോലീസുകാരനാണ്, അവരുടെ കരിയറിനെ പ്രോത്സാഹിപ്പിച്ച സഹോദരൻ അബ്ദുൽറഹീം അബ്ദുൾ ഫത്താഹ് ഇബ്രാഹിം ഉൾപ്പെടെ 11 സഹോദരങ്ങളുണ്ട്. അവർക്ക് 12 വയസ്സുള്ളപ്പോൾ അവർ ഒരു ബലഡി ട്രൂപ്പിൽ ചേർന്നു, പിന്നീട് ഒരു മോഡലായി ജോലി കണ്ടെത്തി. 1970-കളുടെ തുടക്കത്തിൽ അരിസോണയിലെ പ്രധാന ആകർഷണമായി മാറിയപ്പോൾ അവർ ശ്രദ്ധ പിടിച്ചുപറ്റാൻ തുടങ്ങി. കാലക്രമേണ, ലെ മെറിഡിയൻ, മെന ഹൗസ്, എൽ ഗെസിറ ഷെറാട്ടൺ തുടങ്ങിയ നിരവധി വേദികളിൽ അവർ നൃത്തം ചെയ്തു. അവരുടെ പ്രകടനങ്ങൾ സാധാരണയായി രണ്ട് മണിക്കൂർ നീണ്ടുനിൽക്കുകയും ഒരു പ്രകടനത്തിന് $10,000 വരെ ലഭിക്കുകയും ചെയ്തു. നൃത്തത്തിനു പുറമേ, അവരുടെ ദിനചര്യകളിൽ പലപ്പോഴും സർക്കസ് തന്ത്രങ്ങളും റാപ്പിംഗും ഉൾപ്പെടുന്നു. മൊറോക്കൻ പത്രമായ La Vie Eco 2004-ൽ റിട്ടയർമെന്റിന് തൊട്ടുമുമ്പ് റിപ്പോർട്ട് ചെയ്തു. അവരുടെ കൈവശം 5,000 വസ്ത്രങ്ങൾ ഉണ്ടായിരുന്നു. ഏറ്റവും ചെലവേറിയത് $40,000 ആണ്.
പുറംകണ്ണികൾ
വർഗ്ഗം:1953-ൽ ജനിച്ചവർ വർഗ്ഗം:ഈജിപ്ഷ്യൻ ചലച്ചിത്രനടിമാർ
എല്ലെൻ സാൻഡെൽ
ഒരു ഓസ്ട്രേലിയൻ രാഷ്ട്രീയക്കാരിയും പരിസ്ഥിതി പ്രവർത്തകയുമാണ് എല്ലെൻ സാൻഡെൽ (ജനനം: 26 ജനുവരി 1988). ഓസ്‌ട്രേലിയൻ ഗ്രീൻസ് അംഗമായി 2014 മുതൽ വിക്ടോറിയ പാർലമെന്റിൽ മെൽബണിലെ വോട്ടർമാരെ പ്രതിനിധീകരിച്ചു. നിലവിൽ വിക്ടോറിയൻ ഗ്രീന്സിന്റെ ഡെപ്യൂട്ടി ലീഡറാണ്.
2009 ലെ യംഗ് എൻവയോൺമെന്റലിസ്റ്റ് ഓഫ് ദി ഇയർ അവാർഡിന് അർഹയായി. 2011–2012 കാലയളവിൽ ഓസ്‌ട്രേലിയൻ യൂത്ത് ക്ലൈമറ്റ് കോളിഷൻ ഡയറക്ടറുമായിരുന്നു.
വിദ്യാഭ്യാസം
എല്ലെൻ സാൻഡൽ വളർന്നത് മിൽദുരയിലാണ്. അവിടെ സെന്റ് ജോസഫ്സ് കോളേജിൽ ചേർന്നു. മെൽബൺ സർവകലാശാലയിൽ നിന്ന് 2008 ൽ ബാച്ചിലർ ഓഫ് ആർട്സിലും (സ്പാനിഷ്, ഭാഷാശാസ്ത്രം എന്നിവയിൽ പ്രധാനം) ബാച്ചിലർ ഓഫ് സയൻസിലും (ജനിതകശാസ്ത്രത്തിൽ പ്രധാനം)ബിരുദം നേടി. 2007 ൽ ഓസ്‌ട്രേലിയൻ യൂത്ത് ക്ലൈമറ്റ് കോളിഷനിൽ ചേർന്ന അവർ 2011 ൽ ഡയറക്ടറായി.
കരിയർ
യൂണിവേഴ്സിറ്റിയിൽ ആയിരുന്നപ്പോൾ തന്നെ വിദ്യാർത്ഥി രാഷ്ട്രീയത്തിൽ ഏർപ്പെടുകയും 2007 ൽ മെൽബൺ യൂണിവേഴ്സിറ്റി സ്റ്റുഡന്റ് യൂണിയന്റെ പരിസ്ഥിതി ഓഫീസറായി തിരഞ്ഞെടുക്കപ്പെടുകയും ചെയ്തു. 2007 മുതൽ 2009 വരെ വിക്ടോറിയൻ ഡിപ്പാർട്ട്മെന്റ് ഓഫ് പ്രീമിയർ ആന്റ് കാബിനറ്റിൽ പോളിസി ഉപദേഷ്ടാവായി സാൻഡെലിനെ നിയമിച്ചു. ബ്രംബി ലേബർ ഗവൺമെന്റിന്റെ കാലാവസ്ഥാ വ്യതിയാന തന്ത്രത്തിലും ഗ്രീൻ പേപ്പറിലും പ്രവർത്തിച്ചു. 2009 നും 2012 നും ഇടയിൽ ഓസ്ട്രേലിയൻ യൂത്ത് ക്ലൈമറ്റ് കോളിഷനിൽ (എ വൈ സി സി) സാൻഡെൽ പ്രവർത്തിച്ചിട്ടുണ്ട്. ഗ്രൂപ്പിന്റെ ദേശീയ ഡയറക്ടറാകുന്നതിന് മുമ്പ് ജനറൽ മാനേജരായി സേവനമനുഷ്ഠിച്ചു. എ.വൈ.സി.സി പിരിഞ്ഞുപോയതിനുശേഷം 2013 ഓസ്‌ട്രേലിയൻ ഫെഡറൽ തെരഞ്ഞെടുപ്പിൽ സൈമൺ ഷെയ്ക്കിന്റെ സെനറ്റ് പ്രചാരണത്തിന്റെ വിജയത്തിനായി ആക്റ്റ് ഗ്രീൻസ് പാർട്ടി പ്രചാരണ മാനേജരായി പ്രവർത്തിച്ചു. 2013 ൽ മെൽബൺ സീറ്റിലേക്കുള്ള ഓസ്‌ട്രേലിയൻ ഗ്രീൻസ് വിക്ടോറിയ സ്ഥാനാർത്ഥിയായി തിരഞ്ഞെടുക്കപ്പെട്ടു.
ലേബർ സ്ഥാനാർത്ഥി ജെന്നിഫർ കാനിസിനെതിരെ 2014 ലെ സംസ്ഥാന തെരഞ്ഞെടുപ്പിൽ മെൽബണിൽ സാൻഡെൽ വിജയിച്ചു. 2018 ലെ തിരഞ്ഞെടുപ്പിൽ അതേ ലേബർ എതിരാളിക്കെതിരെ അല്പം ചെറിയ വ്യത്യാസത്തിലാണ് അവർ സ്ഥാനം പിടിച്ചത്. ആ തിരഞ്ഞെടുപ്പിനെത്തുടർന്ന് വിക്ടോറിയൻ പാർലമെന്റിലെ ഗ്രീൻസ് പാർട്ടി റൂം ഡെപ്യൂട്ടി ലീഡറായി സാൻഡെലിനെ നിയമിച്ചു. പാർട്ടി നേതാവ് സാമന്ത രത്‌നത്തിനൊപ്പം സേവനം ചെയ്യുന്നു.
പുറംകണ്ണികൾ
വർഗ്ഗം:1984-ൽ ജനിച്ചവർ വർഗ്ഗം:ഓസ്‌ട്രേലിയൻ പരിസ്ഥിതി പ്രവർത്തകർ
അനഘ ജെ. കോലത്ത്
ഇന്ത്യയിലെ കേരളത്തിൽ നിന്നുള്ള ഒരു മലയാള ഭാഷാ കവിയാണ് '''അനഘ ജെ. കോലത്ത്'''. 2022-ൽ സാഹിത്യ അക്കാദമി യുവപുരസ്കാരം ലഭിച്ചു.
ജീവചരിത്രം
കേരളത്തിലെ കോട്ടയം ജില്ലയിലെ പാലായിലെ കോലത്ത് ഹൗസിൽ, ബാങ്ക് ഉദ്യോഗസ്ഥനായിരുന്ന കെ എൻ ജയചന്ദ്രന്റെയും സ്കൂൾ അധ്യാപികയായിരുന്ന പി ജി ശ്യാമളാദേവിയുടെയും മൂന്ന് പെൺമക്കളിൽ ഇളയവളായി 1994 ലാണ് അനഘ ജെ കോലത്ത് ജനിച്ചത്.
പാലാ ശക്തിവിലാസം എൻഎസ്എസ് സ്കൂളിലായിരുന്നു അനഘയുടെ പ്രാഥമിക വിദ്യാഭ്യാസം. കിടങ്ങൂർ എൻഎസ്എസ്എച്ച്എസ്എസിൽ നിന്ന് പ്ലസ് ടു പാസായ ശേഷം തിരുവനന്തപുരം ഗവൺമെന്റ് വിമൻസ് കോളേജിൽ നിന്ന് ഇംഗ്ലീഷിൽ ബിരുദം നേടി. ചങ്ങനാശ്ശേരി കോളേജിൽ നിന്ന് ബിരുദാനന്തര ബിരുദം പാസായ അനഘ മലയാളത്തിൽ ബിരുദാനന്തര ബിരുദം നേടുന്നതിനായി സ്കൂൾ ഓഫ് ലെറ്റേഴ്സിൽ പഠിച്ചു.
സാഹിത്യ ജീവിതം
രണ്ടാം ക്ലാസിൽ പഠിക്കുമ്പോഴാണ് അനഘ ആദ്യ കവിത എഴുതിയത്. കവിതയെഴുതാൻ മാത്രമല്ല അത് ചൊല്ലാനും മിടുക്കിയാണ് അനഘ. ചെറുപ്പം മുതലേ ഗുരുവായൂർ ദേവസ്വം നടത്തിയ നാരായണീയം, പൂന്താനം പാരായണ മത്സരങ്ങളിൽ പങ്കെടുത്തിരുന്നു. 2013ൽ ഗുരുവായൂർ ക്ഷേത്രത്തിൽ നിന്ന് സുവർണ മുദ്ര ലഭിച്ചു. മലയാളത്തിലെ ഒരു പ്രമുഖ ചാനലിൽ കവിതാ പാരായണ മത്സരത്തിൽ മൂന്നാം സ്ഥാനവും നേടിയിട്ടുണ്ട്.
കൃതികൾ
കവിതകൾ സമാഹരിച്ച് പ്രസിദ്ധീകരിക്കാൻ മടിച്ച അനഘയെ കവിത പ്രസിദ്ധീകരിക്കാൻ നിർബന്ധിച്ചതും ആവശ്യമായ സഹായങ്ങൾ നൽകിയതും എഴുത്തുകാരൻ കെ.ജയകുമാറാണ്. 30 ഓളം കവിതകൾ ഉൾപ്പെടുന്ന അനഘയുടെ ആദ്യ കവിതാസമാഹാരം ഞാൻ അറിഞ്ഞ കടൽ 2014ൽ പ്രസിദ്ധീകരിച്ചു. 51 കവിതകളടങ്ങിയ കാവ്യാമൃതം എന്ന കവിതാപാരായണ സിഡിയും പുറത്തിറക്കിയിട്ടുണ്ട്. 2020ൽ കേന്ദ്ര സാഹിത്യ അക്കാദമി സംഘടിപ്പിച്ച ഓൺലൈൻ കവിയരങ്ങിൽ പങ്കെടുത്തു. കവിതയ്ക്ക് പുറമെ ആനുകാലികങ്ങളിലും ഓൺലൈനിലും കഥകളും ലേഖനങ്ങളും എഴുതുന്നതിലും സജീവമാണ് അവർ.
പുരസ്കാരങ്ങളും ബഹുമതികളും
അന്താരാഷ്ട്ര മാതൃഭാഷാ ദിനം-2014 ലെ മികച്ച കവിതയ്ക്കുള്ള ആകാശവാണി യുവവാണി അവാർഡ്, അങ്കണം കവിത അവാർഡ് (2014), കോളേജ് വിദ്യാർത്ഥികൾക്കുള്ള കെ.എം.സുകുമാരൻ സ്മാരക അവാർഡ് (2014), പുനലൂർ ബാലൻ കവിതാ അവാർഡ് (2020) തുടങ്ങി നിരവധി പുരസ്‌കാരങ്ങൾ അനഘ നേടിയിട്ടുണ്ട്. 2022-ൽ മെഴുകുതിരിക്ക് സ്വന്തം തീപ്പെട്ടി എന്ന കവിതാ സമാഹാരത്തിന് സാഹിത്യ അക്കാദമി യുവ പുരസ്‌കാരം ലഭിച്ചു.
അവലംബം
വർഗ്ഗം:ഇന്ത്യൻ കവയിത്രികൾ വർഗ്ഗം:മലയാളകവികൾ വർഗ്ഗം:കോട്ടയം ജില്ലയിൽ ജനിച്ചവർ വർഗ്ഗം:മലയാളികൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1994-ൽ ജനിച്ചവർ വർഗ്ഗം:Articles without Wikidata item
കൊല്ലം ബാബു
കാഥികനും നാടകസംവിധായകനുമായിരുന്നു കൊല്ലം ബാബു എന്ന മുകുന്ദൻ പിള്ള(മരണം: 12 സെപ്റ്റംബർ 2021). സംഗീതനാടക അക്കാദമി പുരസ്‌കാരം സംഗീതനാടക അക്കാദമി പുരസ്‌കാരം ലഭിച്ചിട്ടുണ്ട്.
ജീവിതരേഖ
കുട്ടിക്കാലത്തു തന്നെ കലാ പ്രവർത്തനം ആരംഭിച്ചു. ഗായകനായിരുന്ന ജ്യേഷ്ഠൻ ഗോപിനാഥൻ നായരുടെ പ്രോത്സാഹനത്തോടെ പതിമൂന്നാം വയസിൽ നാടകാഭിനയം ആരംഭിച്ചു. ചേരിയിൽ വിശ്വനാഥന്റെ 'നീലസാരി' എന്ന നോവൽ കഥാപ്രസംഗമാക്കി അവതരിപ്പിച്ചു. മലയാളരാജ്യം പ്രസിലും ഗവൺമെൻറ് പ്രസ്സിലും ജോലി ചെയ്തു. പിന്നീട് രാജിവച്ച് കഥാപ്രസംഗ രംഗത്ത് സജീവമായി. 1982ൽ യവന എന്ന നാടക ട്രൂപ്പ് ആരംഭിച്ചു.
ഭാര്യ: സി.എൻ.കൃഷ്ണമ്മ. മക്കൾ: കല്യാൺ കൃഷ്ണൻ, ആരതി, ഹരികൃഷ്ണൻ.
കഥാപ്രസംഗ രംഗത്ത്
പതിനായിരത്തിലധികം വേദികളിൽ കഥപറഞ്ഞു. ക്ഷേത്രത്തിന്റെ പശ്ചാത്തലത്തിൽ പറഞ്ഞ "കാക്കവിളക്ക്' ആയിരുന്നു ഏറ്റവുമധികം പറഞ്ഞ കഥ. 80 കളിൽ കാനഡയിലും അമേരിക്കയിലും കഥാപ്രസംഗം നടത്തി. വിശ്വസാഹിത്യത്തിലെ കൃതികൾ ഉൾപ്പടെ 35  സാഹിത്യകൃതികൾ കഥാപ്രസംഗമായി അവതരിപ്പിച്ചു 1990ൽ ശാരീരിക അസ്വസ്ഥതകളെതുടർന്ന് കഥാസംഗ രംഗത്തു നിന്നും നാടകത്തിലേക്ക് മാറി.
നാടകങ്ങൾ
ബേബിക്കുട്ടൻ രചിച്ച ഓർമ്മയിൽ ഒരു നിമിഷം (1982), സ്വതന്ത്രൻ (1983), ശത്രു (1984), സമാസമം (1985), കാതിലോല പൊന്നോല (1985) എന്നങ്ങനെ യവനയുടെ ആദ്യ അഞ്ചുനാടകങ്ങൾ രചിച്ചത്. പിന്നീട് അഡ്വ. മണിലാലിന്റെ രചനയിലെ അർഥാന്തരം (1987), അനന്തരാവകാശി (1988), സത്യാന്വേഷി (1989) എന്നീ നാടകങ്ങൾ സംസ്ഥാന നാടക മത്സരങ്ങളിൽ അവതരിപ്പിച്ചു. മൂന്നിനും പുരസ്‌കാരങ്ങളും ലഭിച്ചു. 2014ൽ മുഹമ്മദ് വെമ്പായം രചിച്ച 'കാവൽ നക്ഷത്രം' ആണ് അവസാനമായി യവനയുടേതായി പുറത്തിറങ്ങിയ നാടകം.
അവലംബം
വർഗ്ഗം:കഥാപ്രസംഗകർ വർഗ്ഗം:നാടക സംവിധായകർ വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:2021-ൽ മരിച്ചവർ വർഗ്ഗം:സെപ്റ്റംബർ 12-ന് മരിച്ചവർ
ചേക്കുട്ടി (ബാല നോവൽ)
മലയാള സാഹിത്യകാരനായ സേതു രചിച്ച ബാലസാഹിത്യ കൃതിയാണ് ചേക്കുട്ടി. ഈ കൃതിക്ക് 2021 ലെ കേന്ദ്ര സാഹിത്യ അക്കാദമിയുടെ ബാലസാഹിത്യകൃതിക്കുള്ള പുരസ്കാരം ലഭിച്ചു.
ഇതിവൃത്തം
പ്രളയത്തിൽ നിശ്ചലമായ ചേന്ദമംഗലം ഗ്രാമത്തിന്റെ കൈത്തറി വിപണിയാണ് ഈ നോവലിന്റെ പശ്ചാത്തലം. "എന്റെ ജന്മനാടായ ചേന്ദ മംഗലത്തിന്റെ അതിജീവനത്തിലൂടെ ചേക്കുട്ടിപ്പാവകൾക്ക്‌ ജീവൻവയ്ക്കുന്നതാണ്‌ നോവലിന്റെ ഇതിവൃത്തം. "അപ്രതീക്ഷിതമായ പ്രളയത്തിൽ ലക്ഷക്കണക്കിന് വിലയുള്ള കൈത്തറി വസ്ത്രങ്ങൾ ഉണങ്ങിപ്പിടിച്ച കറയുമായി ഉപയോഗശൂന്യമായിരുന്നു. അവ തിരഞ്ഞെടുത്തു അണുവിമുക്തമാക്കിയതിനു ശേഷം, പ്രത്യേക രൂപത്തിലുള്ള പാവകളാക്കി മാറ്റി സാമൂഹ്യ പ്രവർത്തകർ ചേക്കുട്ടി പാവകൾ എന്ന പേരിൽ വിപണിയിലെത്തിച്ചിരുന്നു. സാമൂഹിക പ്രവർത്തകയും ഫാഷൻ ഡിസൈനറുമായ ലക്ഷ്മി മേനോനും സുഹൃത്ത് ഗോപിനാഥനുമാണ് ‘ചേക്കുട്ടി’എന്ന ആശയം പ്രാവർത്തികമാക്കിയത്. ചേക്കുട്ടിയെ അതിന്റെ പിറവിയും മഹത്വവും എന്തെന്ന് വിവരിച്ചു കൊണ്ട് തന്നെ, ഒരു ജീവനുള്ള കഥാപാത്രമായി നമ്മുടെ കുട്ടികൾക്ക് മുൻപിൽ അവതരിപ്പിക്കുകയാണ് ഈ നോവലിൽ സേതു.
വിനോദിനിയെന്ന റിട്ടയേർഡ് സ്‌കൂൾ അധ്യാപിക ചേക്കുട്ടി പാവകളുടെ നിർമ്മാണത്തിൽ ഏർപ്പെട്ടിരിക്കുന്നു. താനുണ്ടാക്കിയ ഒരു പാവക്ക് ജീവൻ നൽകുകയാണ് അവർ. മറ്റു കുട്ടികളെ പോലെ തന്നെ കുറുമ്പും കുസൃതിയും ചിരിയും കരച്ചിലുമൊക്കെ ചിന്നുവെന്ന ചേക്കുട്ടിക്കുണ്ട്. അവൾക്കു കൂട്ടായി, അനിയന്മാരും അനിയത്തിമാരും ഒക്കെയായി നാല് ചേക്കുട്ടിമാർക്കു കൂടി ടീച്ചർ ജന്മം നൽകുന്നു. കല്യാണി എന്ന പ്രായം ചെന്ന പരിചാരികയുടെ ശിക്ഷണത്തിൽ അഞ്ചു ചേക്കുട്ടികൾ വളർന്നു വരുന്നു. സ്‌കൂളിൽ പോയി തുടങ്ങുന്ന ചിന്നു ഒടുവിൽ തന്റെ സ്വത്വം തിരിച്ചറിയുന്നിടത്തു നിന്നു കഥ വഴി മാറുകയാണ്. തന്റെ പേര് ചിന്നുവെന്നല്ല ചേക്കുട്ടി ആണെന്ന് ഉറപ്പിച്ചു പറയുകയും, കഴുകി വൃത്തിയാക്കി നൽകുന്ന ഉടുപ്പിൽ ചേറു കൊണ്ട് അടയാളങ്ങളിടുകയും ചെയ്തു കൊണ്ട് ചിന്നു അഭിമാനത്തോടെ തന്റെ കഥ വെളിപ്പെടുത്തുന്നു. താൻ നിസ്സാരയായ ഒരു പാവയല്ലെന്നും തന്റെ ജന്മം വ്യക്തമായ ലക്ഷ്യങ്ങളോട് കൂടിയതാണെന്നും ചേക്കുട്ടി തിരിച്ചറിയുന്നു.
അവലംബം
വർഗ്ഗം:ബാലസാഹിത്യകൃതികൾ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
ചേത
‍ഛത്രപാൽ രചിച്ച ദോഗ്രി ചെറുകഥാ സമാഹാരമാണ് ചേത. ഈ കൃതിക്ക് 2016 ലെ കേന്ദ്ര സാഹിത്യ അക്കാദമി പുരസ്കാരം ലഭിച്ചു.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:ദോഗ്രി സാഹിത്യം
കുറ്റെയ്‌സി
ഭൂപ്രകൃതി
റിയോണി നദിയുടെ ഇരു തീരത്തുമായാണ് കുറ്റെയ്‌സി നഗരം സ്ഥിതിചെയ്യുന്നത്. സമുദ്ര നിരപ്പിൽ നിന്ന് 125-300 മീറ്റർ (410-984 അടി) ഉയരത്തിലാണ് ഈ നഗരം സ്ഥിതിചെയ്യുന്നത്. ഇമെറെതിയിലെ മലയുടെ താഴ്‌വരയിൽ നിന്നുള്ള കുന്നിൻ പ്രദേശത്ത് നിന്ന് കിഴക്കോട്ടും വടക്ക് കിഴക്ക് ഭാഗവും സാംഗുരാലി പർവ്വതത്തിന്റെ വടക്കും കോൾഷിസ് സമതലത്തിന്റെ പടിഞ്ഞാറും തെക്കുമായാണ് ഈ നഗരം സ്ഥിതിചെയ്യുന്നത്.
പ്രകൃതിദൃശ്യം
കുറ്റെയ്‌സി നഗരത്തിന്റെ വടക്കുകിഴക്കും വടക്കുപടിഞ്ഞാറും ഇലപൊഴിയും വനങ്ങളാൽ ചുറ്റപ്പെട്ടുകിടക്കുകയാണ്. നഗരത്തിന്റെ താഴ്ന്ന പ്രദേശങ്ങളുടെ വലിയ ഭാഗവും കൃഷി ഭൂമിയാണ്. നഗരതതിൽ നിരവധി പൂന്തോട്ടങ്ങളും തെരുവുകളിൽ വലിയ മരങ്ങളും നട്ടുപിടിപ്പിച്ചിട്ടുണ്ട്. വസന്തകാലത്ത് സമീപത്തുള്ള മലകളിൽ മഞ്ഞുരുകാൻ തുടങ്ങും. നഗരത്തിന്റെ മധ്യത്തിലൂടെ ഒഴുകുന്ന റിയോണി നദിയിലുണ്ടായ ഹിമ വർഷത്തിന്റെ ശബ്ദം നദിയുടെ ഇരുകരകളിലും കേൾക്കാനാവും.
ചരിത്രം
പുരാതന രാജഭരണ പ്രദേശമായിരുന്ന കോൽഷിസിന്റെ തലസ്ഥാനമായിരുന്നു കുറ്റെയ്‌സി. ബിസി ആറാം നൂറ്റാണ്ടിൽ നിലനിന്നിരുന്ന കോൽഷിസ് രാജഭരണത്തിന്റെ തലസ്ഥാനമായിരുന്നു കുറ്റെയ്‌സി എന്നതിന് പുരാവസ്തു തെളുവുകൾ ലഭ്യമായിട്ടുണ്ട്.
അവലംബം
വർഗ്ഗം:ജോർജ്ജിയ (രാജ്യം)
അറ്റ്ലാന്റിക് പ്രാന്തം
അറ്റ്ലാന്റിക് സമുദ്രത്തിന്റെ ഉഭയപാർശ്വങ്ങളെ സൂചിപ്പിക്കാൻ ഉപയോഗിക്കുന്ന പദമാണ് അറ്റ്ലാന്റിക് പ്രാന്തം.
അമേരിക്കൻ വൻകര കണ്ടുപിടിക്കുകയും അവിടത്തെ പ്രകൃതി വിഭവങ്ങൾ ഉപയോഗയോഗ്യമാക്കുകയും ചെയ്തശേഷം അവിടയുള്ള രാജ്യങ്ങൾ വളരെ വേഗം വികസിച്ച് അവ ലോകത്തിന്റെ രാഷ്ട്രീയ സാമ്പത്തിക നേതൃപദവിയിലേക്ക് അചിരേണ ഉയർന്നു. ഇതിന്റെ ഫലമായി യൂറോപ്പ്, ആഫ്രിക്ക, ലാറ്റിൻ അമേരിക്ക, ആംഗ്ളോ-അമേരിക്ക എന്നീ പ്രദേശങ്ങളിലെ വികസിതവും വികസ്വരവുമായ രാഷ്ട്രങ്ങൾ അറ്റ്ലാന്റിക് സമുദ്രത്തിന്റെ മറുകരയിലുള്ള മറ്റു രാഷ്ട്രങ്ങളുമായി നയതന്ത്രബന്ധങ്ങൾ സ്ഥാപിച്ചു. ആകാശമാർഗവും ജലമാർഗവുമായി വ്യാപാരസംബന്ധമായ ഗതാഗതവും സൈനികനീക്കങ്ങളും അടിസ്ഥാനമാക്കി നോക്കുമ്പോൾ ലോകത്തിലെ ഏറ്റവും തിരക്കു പിടിച്ച സമുദ്രം അറ്റ്ലന്റിക് ആയിത്തീർന്നു. സൂയസ് കനാൽ അടച്ചതിനുശേഷം, ഗുഡ്ഹോപ്പ് മുനമ്പിനെ ചുറ്റിയുള്ള നാവികമാർഗ്ഗം വീണ്ടും അത്യന്താപേക്ഷിതമായി വന്നതോടെ അറ്റ്ലാന്റിക് പ്രാധാന്യം വീണ്ടും വർധിച്ചു.
വൻകരാവേദി(colcontinental platform) കളുടെയും സമുദ്രതട (ocean basin)ങ്ങളുടെയും ആവിർഭാവത്തെ സംബന്ധിക്കുന്ന വിസ്ഥാപന പരികല്പനകൾ (drift hypotheses) അനുസരിച്ച് അറ്റ്ലാന്റിക്കിന്റെ ഉഭയപാർശ്വങ്ങൾ ഉൾപ്പെട്ട പാൻജിയാ (Pangaea) എന്നൊരു വിസ്തൃത ഭൂഖണ്ഡം കാർബോണിഫെറസ് ഘട്ടം (Carboniferous period) വരെ നിലനിന്നിരുന്നു. പിന്നീടാണ് അവ ഇരുവശങ്ങളിലേക്കും നീങ്ങി സമുദ്രമുണ്ടായത്. സസ്യശാസ്ത്രപരവും, ഭൂവിജ്ഞാനീയപരവും, ജീവാശ്മീയവുമായ (Palaentological) തെളിവുകൾ ഇതിനുപോദ്ബലകമായി ലഭിച്ചിട്ടുണ്ട്. രണ്ടു ഈർച്ചവാളുകളുടെ പല്ലുകൾ കൂട്ടിച്ചേർക്കുമ്പോൾ വിടവുകൾ പരസ്പരം അടയുന്നതുപോലെയുള്ള സ്ഥിതിവിശേഷം, അറ്റ്ലന്റിക്കിന്റെ ഇരുകരകളും കൂട്ടിച്ചേർക്കുമ്പോഴും ഉണ്ടാകും. വടക്കേ അമേരിക്കയിലെയും വടക്കേ യൂറോപ്പിലെയും കാർഡോണിയൻ-ഹെർസീനിയൻ ഗിരിപങ്ക്തികളും, തെക്കേ അമേരിക്കയിലെ പ്രീ-ഡെവോണിയൻ-ട്രയാസിക് പർവതന വലയവും തമ്മിലുള്ള സംരേഖണം ശ്രദ്ധേയമാണ്.
കാർബോണിഫെറസിന്റെ അന്ത്യഘട്ടത്തിലേതായ ടിലൈറ്റ് (Tillite) തടങ്ങൾ തെക്കേ അമേരിക്കയിലും ബ്രസീലിലും (ഇന്ത്യയിലും ആസ്ട്രേലിയയിൽ പോലും) കണ്ടെത്തിയിട്ടുണ്ട്. ഇതിൽനിന്നും താണ അക്ഷാംശങ്ങളുള്ള ഈ പ്രദേശങ്ങൾ ഒരു കാലത്തു ഹിമനദീയനത്തിന് (glaciation) വിധേയമായിരുന്നു എന്നനുമാനിക്കേണ്ടിവരുന്നു.
ഷ്രെക്ക് 2
2004 ൽ പുറത്തിറങ്ങിയ ഒരു അനിമേഷൻ കോമഡി ചിത്രമാണ് ഷ്രെക്ക് 2. ഡ്രീംവർക്സ് നിർമിച്ച ചലച്ചിത്രം സംവിധാനം നിർവഹിച്ചത് ആൻഡ്രൂ ആഡംസൺ, കെല്ലി ആസ്ബറി, കോൺറാഡ് വെർനോൺ എന്നിവരാണ്. ഷ്രെക്ക് ചലച്ചിത്രപരമ്പരയിലെ രണ്ടാം ചിത്രവും 2001ൽ പുറത്തിറങ്ങിയ ഷ്രെക്ക് എന്ന ചിത്രത്തിന്റെ തുടർച്ചയുമാണ് ഷ്രെക്ക് 2. ആദ്യ ചിത്രത്തിലെപ്പോലെ മൈക്ക് മയർസ്, എഡ്ഡി മർഫി, കാമറൂൺ ഡയസ്, ജൊൺ ലിത്ഗോ എന്നിവർ മുഖ്യകഥാപാത്രങ്ങൾക്ക് ശബ്ദം നൽകിയിരിക്കുന്നു.
ആദ്യ ചിത്രത്തെപ്പോലെ മികച്ച പ്രതികരണമാണ് ഷ്രെക്ക് 2 നേടിയത്. അമേരിക്കൻ ബോക്സ് ഓഫീസ്‌ ചരിത്രത്തിൽ ഒരു അനിമേഷൻ ചിത്രത്തിന് ലഭിക്കുന്ന ഏറ്റവും മികച്ചതും പൊതുവിൽ ഏറ്റവും മികച്ച രണ്ടാമത്തെതുമായ തുടക്കമാണ് ചിത്രം നേടിയത്. 2007 ൽ ഈ പരമ്പരയിലെ തന്നെ ഷ്രെക്ക് ദ തേർഡ് എന്ന ചിത്രം പീന്നീട് ഈ നേട്ടങ്ങൾ തിരുത്തിയെഴുതി. 2004 ൽ ഏറ്റവും വരുമാനം നേടിയ ചലച്ചിത്രം എന്ന ബഹുമതിയും ഷ്രെക്ക് 2 നേടി.
ഡ്രീംവർക്സിന്റെ ഏറ്റവും വിജയം നേടിയ ചിത്രമാണ് ഷ്രെക്ക് 2. 2010 ൽ ടോയ് സ്റ്റോറി 3 മറികടക്കുന്നതുവരെ ഏറ്റവും വരുമാനം നേടിയ അനിമേഷൻ ചിത്രമെന്ന നേട്ടം ഷ്രെക്ക് 2 സ്വന്തമാക്കിയിരുന്നു. ചിത്രത്തിന്റെ സംഗീതം ബിൽബോർഡ് 200 പട്ടികയിൽ പത്താം സ്ഥാനത്ത് എത്തിയിരുന്നു.
അവലംബം
വർഗ്ഗം:2004-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ
കല്ലൻ കീരൻ
ഉൾനാടൻ ജലാശയങ്ങളിൽ കാണപ്പെടുന്ന ഒരിനം മൽസ്യമാണ് കല്ലൻ കീരൻ. Terapon jarbua, Target Fish, Crescent Bass, Crescent Perch, Tiger Bass, Tiger pearch എന്നീ പേരുകളിലും ഇത് അറിയപ്പെടുന്നു. പുഴകളിലും തോടുകളിലും കൈപ്പാടുകളിലുമെല്ലാം കാണപ്പെടുന്ന ഇതിനെ അക്വേറിയങ്ങളിലും വളർത്താറുണ്ട്. ഇത് 36 സെന്റിമീറ്റർ വലുപ്പത്തിൽ വരെ വളരുന്നുവെങ്കിലും അക്വേറിയത്തിൽ പകുതിയോളം വലിപ്പം മാത്രം കാണപ്പെടുന്നു. മുതുക് ഭാഗത്തുള്ള ഇരുണ്ട പാറ്റേണുകളാണ് Tiger pearch എന്ന വിളിപ്പേരിന് കാരണം.
അവലംബം
വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ വർഗ്ഗം:കേരളത്തിലെ മത്സ്യങ്ങൾ
വഴിക്കടവ് ഗ്രാമപഞ്ചായത്ത്
മലപ്പുറം ജില്ലയിലെ നിലമ്പൂർ താലൂക്കിൽ നിലമ്പൂർ ബ്ലോക്കിലാണ് 114.38 ചതുരശ്രകിലോമീറ്റർ വിസ്തീർണ്ണമുള്ള വഴിക്കടവ് ഗ്രാമപഞ്ചായത്ത് സ്ഥിതി ചെയ്യുന്നത്. ഈ ഗ്രാമപഞ്ചായത്തിന് 23 വാർഡുകളാണുള്ളത്.
അവലംബം
വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ
പഞ്ജീരി
പഞ്ജീരി ഇന്ത്യയിലെയും പാകിസ്താനിലെയും ഒരു സീസണൽ വിഭവമാണ്. ഇതൊരു പോഷക സഹായി കൂടിയാണ്. ഗോതമ്പ്_മാവ്, പഞ്ചസാര, നെയ്യ്, ഹെർബൽ ഗം എന്നിവയിൽ നിന്നാണ് പഞ്ജീരി ഉണ്ടാക്കുന്നത് .ഇത് തണുപ്പ് കാലത്താണ് സാധാരണയായി കഴിക്കാറ്. മുലയൂട്ടുന്ന അമ്മമാർക്ക് ആണ് സാധാരണായി കൊടുക്കാറ്. ഇത് മുലപ്പാൽ ഉത്പാദനത്തെ സഹായിക്കുന്നു. അനേകകാലങ്ങളായി ഹിന്ദുക്കളും നൂറ്റാണ്ടുകൾക്ക് ശേഷം സിഖുകാരും ഉപയോഗിച്ചിരുന്നതാണ്. ഗർഭകാലത്താണ് ഇത് കാര്യമായി ഗുണം ചെയ്യുക.
അവലംബം
വർഗ്ഗം:പഞ്ചാബി പാചകം
ഗവേഷണലഭ്യത
ഗവേഷണഫലങ്ങളുടെ ലഭ്യതയുടെ തരമനുസരിച്ച് പൊതുവിൽ ഓപ്പൺ ആക്സസ്സ് രണ്ടുവിധമുണ്ട്. ഓൺലൈൻ ലഭ്യത മാത്രം ഉറപ്പാകുന്ന ഗ്രാറ്റിസ്, അതു പുനരുപയോഗിക്കുന്നതിനുള്ള അവകാശങ്ങളും കൂടി നൽകുന്ന ലിബ്രേ എന്നിവയാണവ. ഈ അധിക അവകാശങ്ങൾ ക്രിയേറ്റീവ് കോമൺസ് ലൈസൻസിങ്ങ് വഴിയാണ് സാധാരണഗതിയിൽ ഉറപ്പു വരുത്തുക. ബെർലിനിലെ ഓപ്പൺ ആക്സസ്സ് പ്രസ്താവത്തിലെ നിർവ്വചങ്ങളുമായി ഒത്തുപോകുന്നത് ലിബ്രേ ഓപ്പൺ ആക്സസ്സ് രീതിയാണ്.
ഇന്റർനെറ്റിന്റെ വ്യാപനവും അതുവഴി അധികചെലവേതുമില്ലാതെ അറിവ് ലഭ്യമാക്കാമെന്ന സാധ്യതയുമാണ് ഓപ്പൺ ആക്സസ്സ് പ്രസ്ഥാനത്തിന് ഊർജ്ജം പകർന്നത്. പ്രാപ്യാനുമതി തുറന്നു നൽകാത്ത ജേണലുകൾ അവരുടെ പ്രസിദ്ധീകരണച്ചലവ് വരിസംഖ്യ വഴി ഉപയോക്താക്കളിൽ നിന്നും ഈടാക്കുന്നു. ഈ പ്രസാധകരുടെ വെബ്സൈറ്റിൽ നിന്നും ഗവേഷണപ്രബന്ധങ്ങൾ ഓരോ തവണ വായിക്കുവാനും തുക നൽകേണ്ടുന്ന അവസ്ഥയുമുണ്ട്. പ്രസാധനത്തിന് ഒരു നിശ്ചിക കാലപരിധിക്ക് ശേഷം അവ ലഭ്യമാക്കുന്ന ജേണലുകളും ഉണ്ട്.ഗവേഷണഫലങ്ങൾ ഏവർക്കും ലഭ്യമാക്കുന്നതിന്റെ ചെലവ്, അവയുടെ വിശ്വാസ്യത ഉറപ്പുവരുത്തുന്നതിനുള്ള മാർഗ്ഗങ്ങൾ ഇവയൊക്കെ പരക്കെ ചർച്ച ചെയ്യപ്പെടുന്ന വിഷയങ്ങളാണ്.
നിർവചനങ്ങൾ
thumb|[[Budapest Open Access Initiative|ബുഡാപെസ്റ്റ് ഓപ്പൺ ആക്സസ്സ് സംരംഭത്തിന്റെ പത്താം വാർഷികത്തിൽ പീറ്റർ സുബർ.]] ഗവേഷണഫലങ്ങളുടെ തുറന്ന ലഭ്യതയുമായി ബന്ധപ്പെട്ട് 'ഓപ്പൺ ആക്സസ്സ്' എന്ന പദം ഉപയോഗിച്ചു തുടങ്ങുന്നത് 2000-ാമാണ്ടോടു കൂടിയാണ്. അതിനു മുമ്പു 1970കൾ മുതൽ തന്നെ ഗവേഷണഫലങ്ങളുടെ ഓൺലൈൻ ശേഖരിണികൾ പലതും നിലവിലുണ്ടായിരുന്നു. ബുഡാപെസ്റ്റിൽ 2002 ഫെബ്രുവരിമാസത്തിൽ നടന്ന 'ഓപ്പൺ ആക്സസ് സംരംഭം', 2003 ജൂണിൽ ബെതെസ്ദയിലും 2003 ഒക്ടോബറിൽ ബെർലിനിലും നടന്ന 'ഓപ്പൺ ആക്സസ്സ്  പ്രസ്താവങ്ങൾ', ഇവയിലൂടെ ഒക്കയാണ് ഈ പദവും അതിന്റെ അർത്ഥതലങ്ങളും പരക്കെ ചർച്ച ചെയ്യപ്പെട്ടു തുടങ്ങുന്നത് .
ഈ സമ്മേളനങ്ങളിൽ ഉരുത്തിരിഞ്ഞു വന്ന 'ഓപ്പൺ ആക്സസ്സ്' നിർവചനത്തിന്റെ സംഗ്രഹം:
"ഉപയോക്താക്കൾക്ക് വായിക്കാനും, ഡൗൺലോഡ് ചെയ്യാനും, വിതരണം ചെയ്യാനും, തെരയാനും, സോഫ്റ്റ്‌വെയറുകളിൽ ഡാറ്റയായി പുനരുപയോഗിക്കാനും, നിയമാനുസൃതമായ മറ്റെന്ത് ആവശ്യങ്ങൾക്കുമായി ഉപയോഗിക്കുവാനും ഏതെങ്കിലും വിധത്തിലുള്ള സാമ്പത്തിക നിയമ തടസ്സങ്ങൾ സൃഷ്ടിക്കാതെ ലഭ്യമാക്കുന്ന (ഇന്റർനെറ്റ് ഉപയോഗിക്കുനതിഉള്ള ചെലവല്ലാതെ) ഗവേഷണങ്ങളേയും അവയുടെ ഫലങ്ങളേയുമാണ് ഓപ്പൺ ആക്സസ്സ് പ്രകാശനത്തിലൂടെ ഉദ്ദേശിക്കുന്നത്. പുനരുപയോഗിക്കാനും വിതരണം ചെയ്യാനും ഉള്ള നിബന്ധന മൂലഗവേഷണങ്ങൾക്കുള്ള അവലംബത്തോടുകൂടി കടപ്പാടു നൽകണമെന്നതുമാത്രമാണ്."
പ്രചോദനം
ഇന്റർനെറ്റിന്റെ വ്യാപനവും അതുവഴി അധികചെലവേതുമില്ലാതെ അറിവ് ലഭ്യമാക്കാമെന്ന സാധ്യതയുമാണ് ഓപ്പൺ ആക്സസ്സ് പ്രസ്ഥാനത്തിന് ഊർജ്ജം പകർന്നത്.
പൊതുജനങ്ങളുടെ/ സർക്കാരിന്റെ ധനസഹായത്തോടെ നടത്തുന്ന ഗവേഷണങ്ങളും അവയുടെ ഫലങ്ങളും ഉയർന്ന ധനസ്ഥിതിയുള്ള സ്ഥാപനങ്ങൾക്കു മാത്രം ലഭ്യമാവുകയും മറ്റുള്ളവർക്ക് ആ അറിവ് അപ്രാപ്യമാവുകയും ചെയ്യുന്ന അവസ്ഥാവിശേഷത്തെയാണ് ഓപ്പൺ ആക്സസ്സ് പ്രസ്ഥാനം നിർമ്മാർജ്ജനം ചെയ്യാൻ ശ്രമിക്കുന്നത്.
അവലംബം
വർഗ്ഗം:ഗവേഷണം വർഗ്ഗം:പകർപ്പവകാശ അനുബന്ധങ്ങൾ വർഗ്ഗം:സ്വതന്ത്രപ്രസാധനം
ഓർഡിനൻസ് ഫാക്ടറീസ് ബോർഡ്
ഭാരത സർക്കാരിന്റെ പ്രതിരോധ മന്ത്രാലയത്തിന്റെ കീഴിൽ പ്രവർത്തിക്കുന്ന ഇന്ത്യൻ ഓർഡിനൻസ് ഫാക്ടറീസുകളുടെ സംഘടനയാണ് ഓർഡിനൻസ് ഫാക്ടറീസ് ബോർഡ് (OFB)(ഹിന്ദി: भारतीय आयुध निर्माणियाँ).
അവലംബം
വർഗ്ഗം:ഇന്ത്യൻ കമ്പനികൾ
സുമതി മൊറാർജി
ഇന്ത്യയിലെ ഒരു പ്രമുഖ കപ്പൽ വ്യവസായിയായിരുന്നു സുമതി മൊറാർജി(1909 മാർച്ച് 13 -27 ജൂൺ 1998). ഇന്ത്യൻ കപ്പൽ വ്യവസായരംഗത്തെ ആദ്യ വനിതയായി ഇവർ അറിയപ്പെടുന്നു. കപ്പൽ ഉടമകളുടെ സംഘടനയായ ഇന്ത്യൻ നാഷണൽ ഷിപ്പ് ഓണേഴ്സ് അസോസിയേഷന്റെ തലപ്പെത്തത്തിയ ലോകത്തിലെ ആദ്യത്തെ വനിതയായിരുന്നു സുമതി. 1971 ൽ രാജ്യം ഇവരെ പത്മവിഭൂഷൺ ബഹുമതി നൽകി ആദരിച്ചു.
ആദ്യകാലജീവിതം
മഥുരാദാസ് ഗോകുൽദാസ്, അദ്ദേഹത്തിന്റെ ഭാര്യ പ്രേമബായി എന്നിവരുടെ മകളായി ബോംബെയിലെ ഒരു സമ്പന്നകുടുംബത്തിൽ ജനിച്ചു. ജമുന എന്നായിരുന്നു പേര്. സിന്ധ്യ സ്റ്റീം നാവിഗേഷൻ കമ്പനിയുടെ സ്ഥാപകനായ നരോത്തം മൊറാർജിയുടെ ഏക പുത്രൻ ശാന്തികുമാർ നരോത്തം മൊറാർജിയെ നന്നേ ചെറുപ്പത്തിൽ തന്നെ വിവാഹം ചെയ്തിരുന്നു. പിൽക്കാലത്ത് സിന്ധ്യ സ്റ്റീം നാവിഗേഷൻ കമ്പനി ഇന്ത്യയിലെ ഏറ്റവും വലിയ കപ്പൽ ഗതാഗത സ്ഥാപനമായി വളർന്നു.
കപ്പൽ വ്യവസായത്തിൽ
1923-ൽ തനിക്ക് 20 വയസുള്ളപ്പോൾ തന്നെ സുമതി കമ്പനിയുടെ മാനേജിംഗ് ഏജൻസിയിൽ പങ്കാളിയായിരുന്നു. തുടക്കത്തിൽ ചെറുതായിരുന്ന കമ്പനി ക്രമേണ വികസിച്ചു. 1946-ൽ സുമതി കമ്പനിയുടെ പൂർണ്ണ ചുമതല ഏറ്റെടുക്കുമ്പോളേക്കും ആറായിരം ജോലിക്കാരുള്ള ഒരു വലിയ സ്ഥാപനമായി ഇത് മാറിക്കഴിഞ്ഞിരുന്നു. ഇതിനകം ഡയറക്ടർ ബോർഡ് അംഗമായിരുന്ന അവർ ഷിപ്പിംഗ് ട്രേഡിൽ തന്റെ വൈദഗ്ദ്ധ്യം വർഷങ്ങൾ കൊണ്ട് വികസിപ്പിച്ചെടുത്തു. 1956, 1957, 1958 എന്നീ വർഷങ്ങളിലും പിന്നീട് 1965-ലും ഇന്ത്യൻ നാഷണൽ സ്റ്റീംഷിപ്പ് ഓണേഴ്സ് അസോസിയേഷന്റെ പ്രസിഡന്റായി തിരഞ്ഞെടുക്കപ്പെട്ടു. അവരുടെ നേതൃത്വത്തിൽ 43 കപ്പലുകളും 552,000 ടൺ ശേഷിയുമായി സിന്ധ്യ സ്റ്റീം നാവിഗേഷൻ കമ്പനി വളർന്നു.
ഗാന്ധിജിയുടെ സ്വാധീനം
സുമതി മഹാാത്മാഗാന്ധിയുമായി നിരന്തര സമ്പർക്കം പുലർത്തിയിരുന്നു. ഇരുവരും പല അവസരങ്ങളിലും കണ്ടുമുട്ടിയതായി പത്ര റിപ്പോർട്ടുകളിൽ രേഖപ്പെടുത്തിയിട്ടുണ്ട്. തന്റെ അടുത്ത സുഹൃത്തുക്കളിൽ ഒരാളായി ഗാന്ധിജി അവരെ കണക്കാക്കിയിരുന്നു. 1942 നും 1946 നും ഇടക്ക്, അവൾ ഇന്ത്യൻ സ്വാതന്ത്യപ്രസ്ഥാനത്തിനു വേണ്ടി ഗാന്ധിജിയോടൊപ്പം പ്രവർത്തിച്ചിരുന്നു.
മരണം
1998 ജൂൺ 27 ന്, 91-ആം വയസ്സിൽ അവർ ഹൃദയാഘാതം മൂലം മരിച്ചു.
സ്മോളെൻസ്ക്കയ പൂസെറി ദേശീയോദ്യാനം
ബലാറസ്സുമായുള്ള റഷ്യയുടെ അതിർത്തിക്കരികിലുള്ള സ്മോലെൻസ്ക്ക് ഒബ്ലാസ്റ്റിന്റെ വടക്കു- പടിഞ്ഞാറുള്ള 35 തടാകങ്ങളും അവയുടെ പരിസരപ്രദേശങ്ങളും ചേർന്ന ഒരു വന-തണ്ണീർത്തട ആവാസവ്യവസ്ഥയാണ് സ്മോളെൻസ്ക്കയ പൂസെറി ദേശീയോദ്യാനം (Смоленское Поозерье). സ്മോളെൻസ്ക്ക് നഗരത്തിൽ നിന്നും 64 കിലോമീറ്റർ മാറിയുള്ള ഡൗഗാവ നദീതടത്തിലാണ് ഇത് സ്ഥിതിചെയ്യുന്നത്. 1992ലാണ് ഈ ദേശീയോദ്യാനം ഔദ്യോഗികമായി സ്ഥാപിതമാകുന്നത്. 2002 മുതൽ, ഈ ദേശീയോദ്യാനം ജൈവമണ്ഡല സംരക്ഷിതപ്രദേശങ്ങളുടെ അന്താരാഷ്ട്ര ശ്രംഖലയുടെ ഭാഗമാണ്.
ഭരണപരമായി, ഈ ദേശീയോദ്യാനം, സ്മോളെൻസ്ക്ക് ഒബ്ലാസ്റ്റിലെ ഡെമിഡോവിസ്ക്കി, ഡുഖോവ്ഷ്ചിൻസ്ക്കി എന്നീ ജില്ലകളിലായാണ് ഭാഗിക്കപ്പെട്ടിരിക്കുന്നത്.
ആഭ്യന്തര വിനോദസഞ്ചാരം
ഒരു രാജ്യത്ത് താമസിക്കുന്നവർ ആ രാജ്യത്ത് തന്നെ നടത്തുന്ന വിനോദസഞ്ചാരമാണ് ആഭ്യന്തര വിനോദസഞ്ചാരം എന്ന് അറിയപ്പെടുന്നത്.
സ്മോളെൻസ്ക്കയ പൂസെറി ദേശീയോദ്യാനം
ഭൂപ്രകൃതി
ഈ ദേശീയോദ്യാനത്തിന്റെ 107,563 ഹെക്റ്റർ പ്രദേശത്ത് വനവും 16,240 ഹെക്റ്റർ പ്രദേശത്ത് ചതുപ്പുനിലങ്ങളും 1,608 ഹെക്റ്റർ പ്രദേശത്ത് തടാകങ്ങളും 468 ഹെക്റ്റർ പ്രദേശത്ത് നദികളുമാണുള്ളത്.
അവലംബം
വർഗ്ഗം:റഷ്യയിലെ ദേശീയോദ്യാനങ്ങൾ
ആഭ്യന്തര വിനോദസഞ്ചാരം
വിദേശ ഭാഷകളിൽ പരിമിതമായ നൈപുണ്യമുള്ള വലിയ രാജ്യങ്ങളിൽ (ഉദാഹരണത്തിന് റഷ്യ, ബ്രസീൽ, ജർമ്മനി, സ്പെയിൻ, യുണൈറ്റഡ് സ്റ്റേറ്റ്സ്) മൊത്തം ടൂറിസം വ്യവസായത്തിൽ ആഭ്യന്തര ടൂറിസം വളരെ വലിയ പങ്ക് വഹിക്കുന്നു.
ആഭ്യന്തര ടൂറിസം ഇന്ത്യയിൽ
ഇന്ത്യയിൽ ടൂറിസം ചെലവ് പ്രധാനമായും അന്താരാഷ്ട്ര ടൂറിസത്തിൽ നിന്നാണെങ്കിലും, ആഭ്യന്തര ടൂറിസത്തിൽ നിന്നുള്ള ചെലവ് 2028 വരെ നേർരേഖയിൽ വളർച്ച കൈവരിക്കുമെന്ന് പ്രവചിക്കപ്പെട്ടിട്ടുണ്ട്. അതിനാൽ, ഇന്ത്യയിലെ ടൂറിസം വ്യവസായത്തിന്റെ സമഗ്രവികസനത്തിൽ ആഭ്യന്തര ടൂറിസം നിർണായക പങ്ക് വഹിക്കുന്നുണ്ട് എന്ന് തന്നെ പറയണം.
2019 ൽ ഇന്ത്യയിലുടനീളം 2.3 ബില്യൺ ആഭ്യന്തര വിനോദസഞ്ചാര സന്ദർശനങ്ങൾ നടന്നിട്ടുണ്ട്, ഇത് മുൻ വർഷത്തെ അപേക്ഷിച്ച് വർദ്ധനവാണ്. രാജ്യത്തുടനീളം പ്രാദേശിക ടൂറിസ്റ്റ് സന്ദർശനങ്ങളിൽ 2000 മുതൽ വർദ്ധനവ് ആണ് രേഖപ്പെടുത്തുന്നത്.
കേരളത്തിൽ
2019 ൽ ആകെ 1.96 കോടി ആഭ്യന്തര വിദേശ വിനോദ സഞ്ചാരികൾ കേരളത്തിൽ എത്തിയിരുന്നു, ഇതിൽ ഭൂരിഭാഗവും (1.83 കോടി) ആഭ്യന്തര വിനോദസഞ്ചാരികൾ ആയിരുന്നു.
അവലംബം
വർഗ്ഗം:വിനോദസഞ്ചാരത്തിന്റെ തരങ്ങൾ
ചമ്പ (സാമ്രാജ്യം)
ഇന്നത്തെ മദ്ധ്യ വിയറ്റ്നാമിലും തെക്കൻ വിയറ്റ്നാമിലുമായി ഏകദേശം എ.ഡി. രണ്ടാം നൂറ്റാണ്ടു മുതൽ എ.ഡി. 1832 വരെ നിലനിന്നിരുന്ന ഒരു സാമ്രാജ്യമാണ് ചമ്പ ( Champa Chăm Pa). വ്യത്യസ്ത ഭാഷകളിൽ നഗര ചമ്പ (Sanskrit: नगरः चम्पः; ចាម្ប៉ា), ചാമിക്, കംബോഡിയൻ ), ചാം പ ( Chăm Pa വിയറ്റ്നാമീസ് 占城 ) സാൻ ചെങ്(ചൈനീസിൽ) എന്നിങ്ങനെ അറിയപ്പെട്ടിരുന്നു.
ആധുനിക കംബോഡിയ, വിയറ്റ്നാം എന്നിവിടങ്ങളിലെ ചാമുകൾ ഈ സാമ്രാജ്യത്തിന്റെ അവശേഷിപ്പുകളാണ്. ഇവിടെ സംസാരിക്കപ്പെടുന്ന ചാമിക് ഭാഷകൾ, മലയോ പോളിനേഷ്യൻ ഭാഷാകുടുംബത്തിലെ മലയിക്, ബാലി-സസാക് ഭാഷകളുമായി ബന്ധപ്പെട്ടിരിക്കുന്നു.
എ.ഡി. 192 വരെ അവിടെ നിലനിന്നിരുന്ന ലിൻയി (林邑, വിയറ്റ്നാമീസ്: ലാം അപ് ) സാമ്രാജ്യത്തിനു ശേഷമാണ് ചമ്പ സാമ്രാജ്യം വിലവിൽ വന്നത്. എ.ഡി. ഒൻപതും പത്തും നൂറ്റാണ്ടുകളിലാണ് ഈ സാമ്രാജ്യം അതിന്റെ ഉച്ചാവസ്ഥയിലെത്തിയത്.
എ.ഡി. നാലാം നൂറ്റാണ്ടിൽ സംഘട്ടനത്തിലൂടെയും കടന്നുകയറ്റത്തിലൂടെയും സമീപപ്രദേശമായ ഫുനാനിൽനിന്നും ഇവിടേക്ക് വ്യാപിച്ച ഹിന്ദുമതം നൂറ്റാണ്ടുകളോളം ചമ്പയിലെ കലാസാംസ്കാരികരംഗത്ത് സ്വാധീനം ചെലുത്തി. ഈ പ്രദേശത്തിൽ കാണപ്പെടുന്ന ചാം ഹിന്ദു പ്രതിമകളും ചുവന്ന ഇഷ്ടികകൊണ്ട് നിർമ്മിച്ച അമ്പലങ്ങളും ഇതിന്റെ ഉദാഹരണങ്ങളാണ്. ഇന്ന് ഇവിടത്തെ വളരെയധികം ആളുകൾ ഇസ്ലാം മത വിശ്വാസികളാണ്, പത്താം നൂറ്റാണ്ടുമുതൽ ഇവിടെ ഇസ്ലാം മതം പ്രചരിക്കപ്പെട്ടെങ്കിലും പതിനേഴാം നൂറ്റാണ്ടോടെയാണ് ഇവിടത്തെ രാജകുടുംബാംഗങ്ങൾ ഇസ്ലാം മത വിശ്വാസികളായത്. അവരെ ബാനി ചാം എന്നാണ് വിളിക്കുന്നത്.
ഇവിടെ ഇപ്പോഴും ബാലമൺ ചാം(സംസ്കൃതത്തിലെ ബ്രാഹ്മൺ എന്ന വാക്കിൽ നിന്നും ഉണ്ടായത്) എന്ന് വിളിക്കപ്പെടുന്ന ഹിന്ദുമത വിശ്വാസികൾ ഹൈന്ദവ ആരാധനയും ഉൽസവങ്ങളും പിന്തുടരുന്നു. ഇന്ത്യൻ വംശജരല്ലാത്തതും ആയിരത്തിലധികം വർഷങ്ങളിലധികമായി ഹിന്ദുമത വിശ്വാസികളുമായ രണ്ട് വംശങ്ങളിലൊന്നാണിത്, രണ്ടാമത്തേത് ഇന്തോനേഷ്യയിലെ ബാലിനീസ് ഹിന്ദുക്കളാണ്.
ചരിത്രം
നൂറ്റാണ്ടുകളോളം ചാം സംസ്കാരത്തിൽ കമ്പോഡിയ, ചൈന, ജാവ, ഇന്ത്യ എന്നിവിടങ്ങളിലെ സംസ്കാരങ്ങളുടെ സ്വാധീനം ഉണ്ടായിരുന്നിട്ടുണ്ട്. എ.ഡി. 192-ൽ ഇവിടെ നിലവിൽ വന്ന ലിൻ യി ഒരു ചൈനീസ് വിമത കോളനി ആയിരുന്നു. മദ്ധ്യ വിയറ്റ്നാമിലെ ഭരണാധികാരി ചൈനീസ് ഭരണത്തിനെതിരെ വിപ്ലവം നടത്തിയാണ് ലിൻ യി സ്ഥാപിക്കപ്പെട്ടത്. നാലാം നൂറ്റാണ്ടിൽ കമ്പോഡിയയിലെ ഫുനാൻ രാജവംശവുമായി നടന്ന യുദ്ധം ഇവിടെ ഇന്ത്യൻ സംസ്കാരത്തിന്റെ വളർച്ചക്ക് കാരണമാവുകയും സംസ്കൃതം പ്രധാന പഠന ഭാഷയായിത്തീരുകയും ചെയ്തു. ഹിന്ദുമതം പ്രത്യേകിച്ചും ശൈവമതം പത്താം നൂറ്റാണ്ടുമുതൽ ഇവിടെ പ്രധാനമതമായി.
ഇതേ കാലത്തു തന്നെയാണ് അറബികളുമായി നടന്ന സമുദ്രവ്യാപാരം ഇസ്ലാം മതവും സംസ്കാരവും ഇവിടെ സ്വാധീനം ചെലുത്താൻ തുടങ്ങിയത്. പേർഷ്യൻ ഗൾഫ് മുതൽ തെക്കൻ ചൈന വരെ നടന്നിരുന്ന സുഗന്ധ വ്യഞ്ജന വ്യാപാരത്തിലെ ഒരു പ്രധാന കണ്ണിയായിരുന്നു ചമ്പ. കമ്പോഡിയയുമായി യുദ്ധങ്ങൾ ഉണ്ടായിരുന്നുവെങ്കിലും ഇരു രാജ്യങ്ങളും തമ്മിൽ വ്യാപാരവും സാംസ്കാരികവിനിമയവും നടന്നിരുന്നു, ഈ രാജ്യങ്ങളിലെ രാജകുടുംബാംഗങ്ങൾ തമ്മിലുള്ള വിവാഹങ്ങളും നടന്നുവന്നിരുന്നു. ശ്രീവിജയ സാമ്രാജ്യവും പിന്നീട് മലയൻ ദ്വീപസമൂഹത്തിലെ മജാപഹിത് സാമ്രാജ്യവും തമ്മിലും ഇവർക്ക് വ്യാപാരബന്ധമുണ്ടായിരുന്നു.
ചമ്പ സാമ്രാജ്യത്തിന്റെ ഹിസ്റ്റോറിയോഗ്രഫി (ചരിത്രശാസ്ത്രം ) പ്രധാനമായും മൂന്നു തരത്തിലുള്ള സ്രോതസ്സുകളെ ആശ്രയിച്ചിരിക്കുന്നു.
ആധുനിക വിയറ്റ്നാമിന്റെ തീരപ്രദേശങ്ങളിൽ തെക്ക് വടക്കായി നിലനിന്നിരുന്ന പല നാട്ടുരാജ്യങ്ങൾ ചേർന്നതായിരുന്നുവെന്ന് ആധുനിക ചരിത്രകാരന്മാർ കരുതുന്നു, ഒരേ ഭാഷയും സംസ്കാരവും പൈതൃകവുമാണ് ഇവയെ ഒന്നിപ്പിച്ചിരുന്നത്. ചമ്പയിലെ വ്യത്യസ്ത പ്രദേശങ്ങളെക്കുറിച്ച് വ്യത്യസ്ത കാലഘട്ടങ്ങളിലായി കൂടുതൽ ചരിത്രരേഖകളിൽ പരാമർശിക്കപ്പെട്ടതിനാൽ പ്രസ്തുത കാലഘട്ടങ്ങളിൽ പ്രസ്തുത പ്രദേശത്തിനു പ്രാമുഖ്യമുണ്ടായുരുന്നതായി കരുതപ്പെടുന്നു. എ ഡി പത്താം നൂറ്റാണ്ടിൽ ഇന്ദ്രപുര, പന്ത്രണ്ടാം നൂറ്റാണ്ടിൽ വിജയ, പതിനഞ്ചാം നൂറ്റാണ്ടിൽ പാണ്ടുരംഗ എന്നിവയെക്കുറിച്ചാണ് കൂടുതൽ പരാമർശിക്കപ്പെട്ടിരുന്നത്.
ഒരു പ്രദേശത്തെക്കുറിച്ച് പ്രത്യേക കാലഘട്ടത്തിൽ കൂടുതൽ പരാമർശങ്ങൾ നിലനിന്നിരുന്നതിനെക്കുറിച്ച് ചില ചരിത്രകാരന്മാർ കരുതുന്നത് പ്രസ്തുത കാലത്തിൽ ചമ്പയുടെ തലസ്ഥാനം പ്രസ്തുത പ്രദേശമായിരുന്നുവെന്നാണ്
അസഹ്‌നീസ് ഭാഷ സംസാരിക്കുന്ന സമുദ്ര യാത്രികാരായിരുന്ന അക്കിനേസ് വംശജർ, സാ ഹുയിൻ സംസ്കാര കാലഘട്ടത്തിൽ ബോർണിയോയിൽ നിന്നും ചമ്പയിൽ വന്നെത്തി. ചാം ഭാഷ ആസ്റ്റ്രോണേഷ്യൻ ഭാഷാകുടുംബത്തിലെ  അംഗമാണെന്ന് കരുതപ്പെടുന്നു, വടക്കൻ സുമാത്ര യിലെ അസഹ്‌നീസ് ഭാഷയുമായാണ് ചാം ഭാഷക്ക് ഏറ്റവുമധികം ബന്ധമുള്ളത്. .
ക്രിസ്തുവർഷം നാലാം നൂറ്റാണ്ടോടെ, സമീപപ്രദേശമായ ഫുനാനിൽ നിന്നും, ചമ്പയിലെ ഭരണകൂടത്തിൽ ഹിന്ദുമതത്തിന്റെ സ്വാധീനം ദൃശ്യമാവാൻ തുടങ്ങി. സംസ്കൃതഭാഷകളിലെ ശിലാഫലകങ്ങളും ചുവന്ന ഇഷ്ടികകൾ കൊണ്ട് നിർമ്മിച്ച ഹൈന്ദവക്ഷേത്രങ്ങളും നിർമ്മിക്കപ്പെട്ടു. ഈ ശിലാഫലകങ്ങളിൽ പ്രതിപാദിക്കപ്പെട്ട ആദ്യത്തെ രാജാവ് ഭദ്രവർമ്മൻ ആൺ* എ ഡി 380 മുതൽ എ ഡി 413 വരെയായിരുന്നു അദ്ദേഹത്തിന്റെ ഭരണകാലം. പല്ലവ രാജാക്കന്മാരെപ്പോലെ വർമൻ എന്ന പേർ ആദ്യമായി ഉപയോഗിച്ച ചമ്പാ രാജാവ് ഭദ്രവർമ്മൻ ആയിരുന്നു. മി സാൻ പ്രദേശത്തിൽ ഭദ്രേശ്വര എന്ന പേരിൽ ശിവലിഗം പ്രതിഷ്ഠിച്ചു ഇതുപേലെ രാജാവിന്റെയും ഹൈന്ദവ ദേവന്മാരുടെയും പേർ ഉപയോഗിക്കുന്നത് പിന്നീട് പല നൂറ്റാണ്ടുകളോളം തുടർന്നു
എ.ഡി 529-ൽ ചമ്പയിലെ രുദ്രവർമൻ പുതിയ ഒരു രാജവംശം സ്ഥാപിച്ചു. അദ്ദേഹത്തിന്റെ പുത്രനായ ശംഭുവർമനായിരുന്നു അടുത്ത രാജാവ്. അദ്ദേഹം ഭദ്രവർമ്മൻ നിർമ്മിച്ച ക്ഷേത്രം പുനർനിർമ്മിച്ച് ശംഭുഭദ്രേശ്വര എന്ന് പുനർനാമകരണം ചെയ്തു. എ. ഡി. 629-ൽ അദ്ദേഹത്തിന്റെ മരണശേഷം കാണ്ഡാർപ്രഥമ ( 630-31 വരെ) പുത്രൻ പ്രഭാസധർമ (645 വരെ) എന്നിവർ ചമ്പ ഭരിച്ചു.
ഏഴാം നൂറ്റാണ്ടിനും പത്താം നൂറ്റാണ്ടിനും ഇടയിൽ അവർ ഒരു നാവികശക്തിയായി. ചൈന, ഇന്തോനേഷ്യ, ഇന്ത്യ എന്നിവ തമ്മിലുള്ള തെക്കൻ ചൈനാ സമുദ്രത്തിലെ സുഗന്ധദ്രവ്യ വ്യാപാരവും പട്ടുനൂൽ വ്യാപാരവും ചമ്പയിലെ നാവികവ്യൂഹം നിയന്ത്രിച്ചു. അവർ ആനക്കൊമ്പ്, കറ്റാർവാഴ എന്നിവ കയറ്റുമതി ചെയ്യുകയും കടൽക്കൊള്ള നടത്തുകയും ചെയ്തു.